
I. IZMJENA I DOPUNA PRORAČUNA GRADA SINJA ZA 2024. GODINU

Sinj, studeni 2024. godina
UVOD

Na 23. sjednici Gradskog vijeća održanoj 22. prosinca 2023. godine  donesen je Proračun Grada Sinja za 2024. godinu u visini 18.500.000,00 eura s projekcijama za 2025. i 2026. godinu.
Ukupni prihodi Proračuna planirani su u iznosu 17.500.000,00 eura, dok je iznos od 1.000.000,00 eura koji je uključen u Proračun odnosio se na procijenjeni višak prihoda iz prethodne godine.
Zakon o proračunu ( N.N. br. 144/21) propisuje slijedeće odredbe vezano uz izmjene i dopune proračuna tijekom godine:

· Izmjenama i dopunama proračuna mijenja se isključivo plan za tekuću godinu

· Izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna

· Na postupak donošenja izmjena i dopuna proračuna na odgovarajući način se primjenjuju odredbe za postupak donošenja proračuna

Temeljem dosadašnjeg ostvarenja na  osnovu financijskih pokazatelja za prvih deset mjeseci ove godine vidljivo je da se pojedini proračunski prihodi realiziraju ispod ili iznad planiranih veličina. U prvom redu to se odnosi na prihod od poreza na dohodak i pomoći temeljem prijenosa EU sredstava. Odredbama članka 10. Zakona o proračunu („Narodne novine“ broj  144/21) propisano je da ako se tijekom proračunske godine, zbog izvanrednih okolnosti povećaju rashodi i izdaci, odnosno umanje prihodi i primici, proračun se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine po istom postupku kao za donošenje proračuna.
Ovim izmjenama obuhvaćene su sve nužne promjene planskih iznosa koje proizlaze iz dosadašnjeg tijeka izvršavanja proračuna, te procijene do konca godine.
Prvim izmjenama i dopunama Proračuna Grada Sinja za 2024.g. predlažu se ukupni prihodi i primici u iznosu od 15.715.000,00 eura što predstavlja smanjenje za 1.785.000,00 eura, odnosno za 10,20% u odnosu na početni plan za 2024.g., a rashodi i izdaci proračuna se predlažu u iznosu 17.100.000,00 eura što predstavlja smanjenje za 1.400.000,00 eura, odnosno za 7,57% u odnosu na početni plan.

Odluka o izvršavanju Proračuna Grada Sinja za 2024.g. (Službeni glasnik 2/21) ovim prijedlogom izmjena i dopuna proračuna Grada Sinja se ne mijenja.

Proračun Grada Sinja za 2024. godinu je konsolidiran te su u njega uključeni i svi planirani prihodi i rashodi proračunskih korisnika:

· Dječji vrtić „Bili Cvitak“ Sinj

· Gradska knjižnica Sinj

· Javna vatrogasna postrojba Sinj

· Gradska galerija Sikirica Sinj

Njihovi financijski izvještaji pribrajaju se izvještajima Grada Sinja u izradi konsolidiranog   izvještaja koji daje sliku ukupnog financijskog stanja Grada Sinja.
Najvažnije izmjene su: 

· Povećana je stavka rashoda za zaposlene u dječjim vrtićima u skladu s utvrđenim    kolektivnim ugovorom za zaposlene.

· Planiraju se sredstva za pokriće rashoda vezanih za uređenje i opremanje dodatnog prostora u dječjim vrtićima kako bi se stvorile pretpostavke za otvaranje novih vrtićkih skupina.

· Povećaju se sredstva za sufinanciranje vjerskog vrtića.
· Povećani su rashodi zaposlenih u Javnoj vatrogasnoj postrojbi Sinj sukladno potpisanom kolektivnom ugovoru koji je usklađen sa zakonskim propisima

· Povećavaju se sredstva  za realizaciju programa predškolskog odgoja, socijalne skrbi, sporta, kulture, .

· Predviđaju se sredstva za dvije nove aktivnosti unutar Programa Zajednički rashodi u funkciji održavanja komunalne infrastrukture (Naknada za pokriće troškova zbrinjavanja plastike  te troškovi održavanja reciklažnog dvorišta), te realizacija novog projekta – Dodatna ulaganja u D. V. Ljiljan u Turjacima
A. PRIHODOVNA STRANA PRORAČUNA

Prvim izmjenama i dopunama Proračuna Grada Sinja za 2024. g. predlažu se prihodi i primici u iznosu od 15.715.000 eura, što predstavlja smanjenje za 1.785.000,00 eura odnosno 10,20 %, a ukupni rashodi i izdaci smanjuju se za 1.400.000,00 eura odnosno za 7,57% te iznose 17.100.000,00 eura.
Više planirana sredstva rashoda nad prihodima u iznosu od 385.000,00 eura pokrivaju se raspoloživim viškom prihoda iz prethodnih godina u iznosu 1.385.000,000 eura utvrđen po Godišnjem Izvještaju o izvršenju Proračuna Grada Sinja za 2023. god.
Sve kategorije prihoda i primitaka se usklađuju s dosadašnjim ostvarenjem i procjenom ostvarenja do kraja godine, a značajno smanjenje se predlaže kod prihoda od pomoći i kod prihoda od administrativnih i upravnih pristojbi, pristojbi po posebnim propisima i naknadama, dok se značajno povećanje predlaže kod prihoda od poreza i kod prihoda od prodaje zemljišta.
Tablica1. Prikaz povećanja/smanjenja osnovnih skupina prihoda i primitaka u odnosu na početni proračun 2024.god.
	Rb
	OPIS
	Proračun  za 2024.
	Povećanje / smanjenje
	Izmjene i dopune Proračuna 2024
	Index 

5/3%

	1
	2
	3
	4
	5
	6

	1
	PRIHOD OD POREZA
	6.830.000,00
	1.320.000,00
	8.150.000,00
	119,33

	2
	POMOĆI
	8.700.000,00
	-2.900.000,00
	5.800.000,00
	66,67

	3
	PRIHODI OD IMOVINE
	220.000,00
	0,00
	220.000,00
	100,00

	4
	PRIHOD OD ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADAMA
	1.000.000,00
	-230.000,00
	770.000,00
	77,00

	5
	PRIHODI OD PRODAJE PROIZVODA I ROBA
	70.000,00
	0,00
	70.000,00
	100,00

	6
	KAZNE, UPRAVNE MJERE I OSTALI PRIHODI
	500.000,00
	-100.000,00
	400.000,00
	80,00

	7
	PRIHOD OD PRODAJE NEFIN. IMOVINE
	130.000,00
	110.000,00
	240.000,00
	184,62

	8
	PRIMICI OD FINAN. IMOVINE I ZADUŽIVANJA
	50.000,00
	15.000,00
	65.000,00
	130,00

	9
	VIŠAK PRIHODA IZ PRETHODNIH GODINA
	1.000.000,00
	385.000,00
	1.385.000,00
	138,50

	
	UKUPNO PRIHODI I PRIMICI (1-7)
	18.500.000,00
	-1.400.000,00
	17.100.000,00
	92,43


 U nastavku slijedi pojašnjenje  predloženih izmjena plana prihoda i primitaka za 2024. godinu po pojedinim osnovnim skupinama i podskupinama prihoda i primitaka, te i indeksi njihovih promjena.
1. PRIHODI OD POREZA 

S obzirom na dosadašnje ostvarenje i realizaciju pojedinih prihodovnih stavki, te planirano ostvarenje do kraja godine predviđa se ostvarenje ovih prihoda u iznosu 8.150.000,00 eura, što je 1.320.000,00 eura ili 19,92% veće od planiranog u početnom Proračunu  Grada Sinja za 2024. U strukturi ukupnih prihoda Proračuna porezni prihodi čine značajan izvor financiranja proračuna  s udjelom od 52,26%. 

Glavni prihod u okviru ove grupe prihoda odnosi se na prihod od poreza i prireza na    dohodak. U početnom Proračunu planiran je u iznosu 6.300.000,00 eura dok se rebalansom proračuna planira u iznosu 7.600.000,00 eura što predstavlja povećanje od 1.300.000,00 eura, odnosno 20,63%  u odnosu na početni plan za 2024. godinu (značajan rast plaća u javnom sektoru, porast broja zaposlenih).
Naplata poreza na dohodak regulirana je Zakonom o porezu na dohodak gdje je utvrđena raspodjela poreza na dohodak na sljedeći način: 

· Udio općine, odnosno grada 74%

· Udio županije 20%

· Udio za decentralizirane funkcije 6%.

Općina, grad, županija koji prema posebnim propisima financiraju decentralizirane funkcije, raspodjeljuju udio za decentralizirane funkcije na sljedeći način:

· za osnovno školstvo 1,9%

· za srednje školstvo 1,3 %

· za socijalnu skrb 0,8%

· za zdravstvo 1,0%

· za vatrogastvo – javne vatrogasne postrojbe 1,0%

Porez na imovinu – u početnom Proračunu planirani su u iznosu 530.000,00 eura dok se rebalansom Proračuna planira u iznosu 544.000,00 eura što predstavlja povećanje od 14.000,00 eura  odnosno 2,64 % u odnosu na početni plan za 2024. godinu. Navedeno povećanje odnosi se na porez na promet nekretnina koji je u odnosu na 2023.g. bilježi rast od 8,76%  na osnovu financijskih pokazatelja za prvih deset mjeseci.
Porezi na robu i usluge –  predviđa se smanjenje od 4.000,00 eura u odnosu na početni  plan od 10.000,00 eura i sada iznose 6.000,00 eura odnosno 60,00% od  početnog plana.
Radi se o naplati dijela starih dugovanja s osnove poreza na potrošnju alkoholnih i bezalkoholnih pića u iznosu cca 5.000,00 eura dok se 1.000 eura odnosi na naplatu duga s osnove poreza na tvrtku. Planirani su na temelju ostvarenja za prvih deset mjeseci tekuće godine. Poslove oko nadzora, naplate i ovrhe obavlja Porezna uprava uz naknadu 5% od ukupno naplaćenih gore navedenih prihoda.
2. POMOĆI IZ INOZEMSTVA I OD SUBJEKATA UNUTRA OPĆEG 
    PRORAČUNA 
U početnom proračunu planirane su u iznosu 8.700.000,00 eura i smanjuju se za 2.900.000,00 eura odnosno  za 33,33% i sada se predlažu u iznosu 5.800.000,00 eura. U strukturi prihoda čine 36,91% ukupnog proračuna. Procjena ovih prihoda temelji se na sklopljenim ugovorima i očekivanim sredstvima za sufinanciranje pojedinih programa i projekata tijekom 2024. godine. 
      U strukturi pomoći na podskupinama računa planirano je:
1) Pomoći proračunu iz drugih proračuna – odnosi se na pomoći koje Grad Sinj ostvaruje  od drugih jedinica lokalne područne (regionalne) samouprave i centralnog proračuna.

Planiraju se u iznosu 5.100.000,00 eura, što je 850.000,00 eura manje u odnosu na početni plan odnosno 14,29% . Odnose se na:

- tekuće pomoći iz državnog proračuna na ime doznake sredstava fiskalnog izravnanja. 
Sredstva fiskalnog izravnanja, sukladno odredbama Zakona, osiguravaju se u državnom proračunu, a udio sredstava izravnanja u punom iznosu za pojedinu općinu, grad i županiju u punom iznosu utvrđuje ministar financija Odlukom za svaku proračunsku godinu. Udio Grada Sinja u ukupnim sredstvima fiskalnog izravnanja iznosi 3.468.000,00 eura i doznačavaju se 15 - og u mjesecu za tekući mjesec u mjesečnom iznosu od 289.000,00 eura. U odnosu na prošlu godinu to je smanjenje za 3,23%. 
- sredstva po Odluci Vlade Republike Hrvatske o dodjeli sredstava za fiskalnu održivost dječjih vrtića za pedagošku godinu 2024./2025. u iznosu od 1.090.000,00 eura. 
Pomoći za projekte odnose se na tekuće i kapitalne pomoći.
Tekuće pomoći iz Državnog i Županijskog proračuna planiraju se za sljedeće namjene: 

- sufinanciranje asfaltiranja nerazvrstanih cesta
                  - sufinanciranje i uređenje poljskih puteva

- podmirenje troškova ogrjeva korisnicima zajamčene minimalne naknade
- tekuće pomoći za sufinanciranje programa javnih potreba u predškolskom odgoju
- tekuće pomoći proračunskim korisnicima (tekuće pomoći D.V. Bili Cvitak u iznosu 18.823,00 eura za projekte: Zajedno za djecu Sinja 6.313,00 eura te za projekt Mala Sinjska priča u iznosu od 12.510,00 eura)
      Kapitalne pomoći odnose se  na projekte predložene prema Državnom proračunu   
      odnosno proračunu Splitsko - dalmatinske županije za slijedeće namjene:

· za projekt Obnove Atletske staze 
· za nabavku opreme za sportska igrališta
· za projekt Aglomeracije – sufinanciranje vlastite komponente 
· za izgradnju prometnica u GZK
· ulaganja u dječje vrtiće (nabavka opreme)
· projekt izgradnje dječjeg vrtića u Glavicama
2) Drugi segment u okviru ove grupe prihoda odnosi se na Pomoći od izvanproračunskih korisnika umjesto dosadašnjih 505.000,00 eura  predlaže se smanjenje za 435.000,00 eura, te se predlažu u iznosu 70.000,00 eura odnose se na sredstva Županijske uprave za ceste, za zimsko održavanje nerazvrstanih cesta, sredstva Fonda za zaštitu okoliša i energetsku učinkovitost, za izobrazno - informativne aktivnosti o gospodarenju otpadom. U okviru ove skupine prihoda evidentirane su i pomoći HZZ-a za provođenje     programa javnih radova  u iznosu 18.900,00 eura  po kojem je omogućeno   zapošljavanje 4 radnika u javnim radovima, te sufinanciranje zapošljavanja u javnom radu koji provodi D.V. Bili Cvitak u iznosu 37.400,00 eura. Planirane pomoći u okviru ove podskupine u početnom Proračunu odnosile su se na realizaciju projekta nabavke kompaktora za zbijanje otpada. Projekt nije realiziran tako da nisu ni realizirana sredstva od strane FZOEU koji financira 75% vrijednosti predmetne investicije. Također projekt „Izrade projektno tehničke dokumentacije Inovacijskog centra za digitalnu poljoprivredu u Sinju, projekt kandidiran, ukupna Vrijednost projekta 136.870,00 eura, traženo sufinanciranje od FZOEU (94,98 %) u iznosu od 130.000,00 eura neće biti realizirano do konca godine. Realizacija se očekuje u 2025. godini.

3) Tekuće pomoći izravnanja za decentralizirane funkcije – smanjuju se za 100.000,00 eura ili za 25% te se predlažu u iznosu 300.000,00 eura, a odnose se na sredstva za redovnu djelatnost javne vatrogasne postrojbe.
4) Pomoći proračunskim korisnicima iz proračuna koji im nije nadležan – prihodi s ove osnove planiraju se na razini početnog plana. Odnose se na sredstva koja proračunski korisnici dobivaju iz drugih proračuna (državnog, županijskog od drugih lokalnih jedinica. Planiraju se u iznosu 70.000,00 eura što je na razini početnog plana za 2024. godinu Ovdje se evidentiraju sve pomoći proračunskim korisnicima Grada Sinja koje oni dobivaju iz drugih proračuna (bilo JLPRS ili državnog proračuna, te se one moraju planirati i kasnije prikazati u polugodišnjem i godišnjem izvršenju proračuna Grada Sinja. Promjene na ovim kontima odnose se na financiranje aktivnosti D.V. Bili Cvitak i Gradske knjižnice (nabavka knjižne građe), tekuće pomoći iz državnog proračuna kojim  će se sufinancirati nabavka opreme za D.V. Bili Cvitak, pomoći Gradskoj galeriji Sikirica za izložbe Vanja Raduš i Stipe Sikirica, izložbe fotografija.
5) Pomoći iz državnih proračuna temeljem prijenosa EU sredstava – planiraju se u iznosu od 300.000,00 eura što je smanjenje za 1.520.000,00 eura ili 83,52 % u odnosu na dosadašnji plan. Od ukupno planiranog iznosa, Grad Sinj planira 180.000,00 eura, a proračunski korisnici (D.V. Bili Cvitak) za svoje projekte planiraju iznos od 120.000,00 eura. Planirane pomoći odnose se na realizaciju projekata koji se sufinanciraju europskim sredstvima temeljem ugovora o dodjeli bespovratnih sredstava (Projekt „Zajedno za djecu Sinja“, projekt „Mala sinjska priča“, projekt „Zaželi dobro“ faza IV, za opremanje dječjeg igrališta u dječjem vrtiću „Bili Cvitak). 
U početnom Proračunu planirana su sredstva za izgradnju dječjeg vrtića u Glavicama iz EU sredstava. Osigurano EU sufinanciranje projekta u iznosu 458.692,00 eura iz Nacionalnog plana oporavka i otpornosti, iz Programa gospodarske i društvene revitalizacije Dalmatinske zagore MRRFEU – osigurano sufinanciranje projekta u iznosu 320.000,00 eura. U okviru alokacije EU sredstava za Urbanu aglomeraciju Split, Grad Sinj kao prioritetni strateški projekt za financiranje putem ITU mehanizma iz fondova EU usuglašeno je financiranje za ovaj projekt (izgradnju i opremanje ) u iznosu od 960.500,00 eura.  Realizacija sredstava po navedenim osnovama se očekuje u 2025. godini.
3.  PRIHODI OD IMOVINE 
Planiraju se u iznosu 220.000,00 eura i ostaju na razini početnog plana. Gotovo    cjelokupan iznos odnosi se na prihode Grada od nefinancijske imovine. 
     U ovoj podskupini prihoda od imovine evidentiraju se:

· Prihodi od financijske imovine

· Naknade za koncesije

· Prihodi od zakupa i iznajmljivanja imovine 

· Naknada za korištenje nefinancijske imovine

· Ostali prihodi od nefinancijske imovine
Vrijednosno najznačajniji prihodi unutar prihoda od nefinancijske imovine odnose se           na prihode  od iznajmljivanja i zakupa imovine
U svezi sa navedenim izvršeno je usklađenje plana sa dosadašnjim ostvarenjem prihoda od iznajmljivanja i  zakupa imovine i procjenom ostvarenja do kraja godine.
4.  PRIHOD OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADAMA 
Ova grupa prihoda smanjuje se za 33,00% odnosno u apsolutnom iznosu za 230.000,00 eura te  temeljem realizacije tekuće godine predviđa se njihovo ostvarenje u iznosu 770.000,00 eura. Navedeno smanjenje se u prvom redu odnosi na smanjenje prihoda od komunalne naknade i komunalnog doprinosa.
· upravne i administrativne pristojbe – smanjuju se za 3.272,00 eura  ili za 32,72%, te se predlažu u iznosu od 10.000,00 eura, temeljem ostvarenja i procjene ostvarenja. Obuhvaćaju prihode od prodaje državnih biljega, boravišnu pristojbu i ostale upravne pristojbe.
· prihodi po posebnim propisima - odnose se na vlastite prihode proračunskih korisnika temeljem njihove osnovne djelatnosti za pružene usluge. Planirani su u iznosu od 30.000,00 eura a rebalansom proračuna planiraju se u iznosu od 40.000,00 eura što je povećanje za 10.000,00 eura ili za 33,33%. D.V. Bili Cvitak je organizirao provođenje programa predškolskog ranog učenja engleskog jezika, a program sufinanciraju roditelji u iznosu 55,75 eura. Također, D.V. Bili Cvitak je bio organizator stručno znanstvenog skupa 27. Dani predškolskog odgoja i obrazovanja te je uprihodio sredstva po osnovi kotizacijama. Drugi dio prihoda unutar ove skupine odnosi se na sufinanciranje temeljem korištenja usluga Gradske knjižnice od strane korisnika (tzv. članarine), te prihodi od vlastite djelatnosti JVP Sinj. 
· prihod od komunalne naknade – predviđa se ostvarenje u iznosu 700.000,00 eura, što predstavlja smanjenje od 30.000,00 eura ili 5,71 % u odnosu na početni plan.
Komunalna naknada je namjenski prihod kojim se pokrivaju troškovi komunalnog održavanja Grada.

· prihod od komunalnog doprinosa –  predviđa se ostvarenje ispod plana tj., u iznosu 100.000,00 eura. Komunalni doprinos je namjenski prihod i njime se pokrivaju troškovi izgradnje  komunalne infrastrukture.

     5. PRIHODI OD PRODAJE PROIZVODA I USLUGA
Planiraju se u visini 70.000,00 eura, odnosno nema promjena u odnosu na početni plan. Navedene prihode čine prihodi: 
                 proračunskih korisnika utvrđenih financijskim planovima koji obavljaju poslove na 
                 tržištu, prihodi od tekućih i kapitalnih donacija, pravnih i fizičkih osoba izvan 
                 općeg proračuna. U strukturi navedeni prihoda najveći dio odnosi se na prihode od 
                 proizvodnje el. energije putem solarnih ćelija koje obračunava i naplaćuje Grad te 
                 prihode koje ostvaruje JVP Sinj za izvršene usluge.
   6. KAZNE, UPRAVNE MJERE I OSTALI PRIHODI
Ostali nespomenuti prihodi – predlažu se u ukupnom iznosu od 400.000,00 eura s smanjenjem od 100.000,00 eura odnosno 20,00% manje u odnosu na početni plan. 
Odnose se:

- na refundaciju troškova rješavanja imovinsko – pravnih odnosa u projektu Aglomeracije Sinj temeljem sklopljenog Ugovora između VIOCK d.o.o. Sinj i Grad Sinja, u kojem je utvrđena obaveza Grada Sinja da osigura financijska sredstva za rješavanje imovinsko – pravnih odnosa kako bi se stekla sva zemljišta potrebna za provedbu projekta. Sukladno sklopljenom Ugovoru o dodjeli bespovratnih sredstava i Ugovora o sufinanciranju za EU projekt naziva „Poboljšanje vodno – komunalne infrastrukture Aglomeracije Sinj“ temeljem podnesenih zahtjeva za nadoknadom sredstava od strane Vodovoda i odvodnje Cetinske krajine d.o.o. Sinj prema Hrvatskim vodama odobrena su sredstva u iznosu 230.000,00 eura. Slijedom navedenog odobrena sredstva su doznačena na žiro – račun Grada Sinja u navedenom  iznosu, budući da je Grad u cijelosti financirao rješavanje imovinsko – pravnih odnosa u projektu Aglomeracije Sinj.

Prihodi od tzv. eko rente za odlagalište Mojanka s osnove naknade za odlaganje miješanog komunalnog otpada sa područja Grada Trilja, Općine Otok, Hrvace i Dicmo na odlagalište „Mojanka“, temeljem sklopljenih ugovora. Korisnicima deponija izračun je dat na osnovi posljednjeg utvrđenog iznosa od strane Grada prema tim jedinicama lokalne samouprave 19,25 eura / t) /145,00 kuna. Pokrenuti su postupci prisilne naplate za dugovanja iz prethodnih razdoblja.
vodni doprinos – prihod od Hrvatskih voda, temeljem članka 12. Zakona o financiranju  vodnog gospodarstva (NN 153/09), jedinicama lokalne samouprave pripada 8% vodnog doprinosa naplaćenog na njihovom području 
refundacija materijalnih troškova i naplata naknade za uređenje voda (Hrvatske vode, 10% na naplaćeni iznos). S te osnove planirana su sredstva u iznosu cca 35.000,00 eura.
naplata ugovorene kazne od strane mljekare Mils, Fabijan j.d.o.o., Radić Parts zbog isteka ugovora u iznosu cca 60.000,00 eura.
7.  PRIHOD OD PRODAJE NEFINANCIJSKE IMOVINE (KAPITALNI PRIHODI)

Predviđa se njihovo ostvarenje u iznosu 240.000,00 eura što predstavlja povećanje  za 110.000,00 eura ili 84,62% u odnosu na početni plan. Ovi prihodi se odnose na:

· prihod od prodaje stanova  –  ostvarenje sukladno planu, a odnosi se na redovne otplate za prodane stanove na kredit na kojima je postojalo stanarsko pravo, te se predviđa ostvarenje sukladno planu. Temeljem Zakona o prodaji stanova na kojima postoji stanarsko pravo dio prihoda s ove osnove (55%) uplaćuje se u Državni proračun, uz obavezu knjiženja storno ovog prihoda.  

· prihod od prodaje  zemljišta – planirani su veći prihodi od prodaja zemljišta na području GZK u iznosu 220.000,00 eura. U odnosu na početni plan bilježe povećanje od 120.000,00 eura ili 120,00%. Kod procjene o mogućnosti naplate ovih prihoda pošlo se od ostvarenja za prvih deset mjeseci i procjene o mogućoj naplati do konca godine.
8.  PRIMICI OD FINANCIJSKE IMOVINE I ZADUŽIVANJA
Primici su planirani u iznosu od 65.000,00 eura  povećavaju se za 15.000,00 eura  što predstavlja povećanje od 30,00% u odnosu na početni plan. Odnose se na primitke od povrata glavnice danih zajmova i depozita.
9. REZULTAT POSLOVANJA
Prema Uputama Ministarstva financija, u Proračun je potrebno uključiti i višak/manjak iz prethodnih godina te je tako uključen utvrđeni višak prihoda u iznosu 

             1.385.000,00 eura u Prijedlog I. Izmjena i dopuna Proračuna Grada Sinja za 2024.
B. PRORAČUNSKI  RASHODI  I  IZDACI
          Prvim Izmjenama i dopunama Proračuna Grada Sinja za 2024.g. predlažu se  ukupnih 
          rashodi i izdaci u iznosu 17.100.000,00 eura što predstavlja smanjenje za 1.400.000,00 

          eura odnosno za 7,57% u odnosu na dosadašnji plan. 
          Planiraju se u visini 17.100.000,00 eura, unutar kojih se rashodi poslovanja povećavaju  

          za 1.176.000,00 eura odnosno 7,81 %, dok  rashodi za nabavu nefinancijske imovine
(kapitalni izdaci) umanjuju se za  2.576.000,00 eura odnosno 75,04 %.

          Kao što je uvodno rečeno, u Rebalans proračuna se uključuju prenesena neutrošena 
          namjenska sredstva iz prethodne godine što ima utjecaj na ukupno povećanje rashoda
          jer se navedena sredstva raspoređuju na odgovarajuće namjene u skladu s namjenom 

          ostvarenih prihoda. 

          Prijedlogom  ovih Izmjena i dopuna Proračuna Grada Sinja za 2024. rashodi i izdaci  
          usklađeni su s dosadašnjim ostvarenjima te očekivanim potrebama do kraja proračunske 

          godine.

          Analizom rashoda u prethodnom razdoblju na osnovu financijskih pokazatelja prvih 
          devet mjeseci ove godine uočena su odstupanja u izvršavanju pojedinih proračunskih 

          pozicija, pa se predlaže usklađenje na način da se izvrši smanjenje sredstava na 

          pojedinim pozicijama gdje se procjenjuje da se planirana sredstva neće utrošiti do 

          konca godine, odnosno preraspodjela sredstava unutar postojećih projekata i aktivnosti.

          Ove izmjene proračuna prate i izmjene programa po pojedinim odjelima u kojima će   
          detaljno biti obrazložena svaka promjena

· Izmjene i dopune programa gradnje objekata i uređaja komunalne infrastrukture

· Izmjene programa održavanja komunalne infrastrukture

· Izmjene programa javnih potreba u kulturi, športu, socijalnoj skrbi

U nastavku se daje tabelarni prikaz promjena na osnovnim skupinama rashoda i izdataka u odnosu na početni proračun.

PRIKAZ PLANA, IZMJENA PLANA RASHODA ZA 2024. GOD PO EKONOMSKOJ KLASCIFIKACIJI

	Red.
br.
	Podskupina
	Vrsta rashoda
	Proračun 2024.g
	Povećanje /smanjenje
	I. Izmjene i dopune Proračuna 2024.g.
	Indeks 
    6/4

	1.
	2.
	3.
	4.
	5.
	6.
	7.

	1.
	3
	RASHODI POSLOVANJA
	15.067.000,00
	1.176.000,00
	16.243.000,00
	107,81

	
	31
	Rashodi za zaposlene
	4.080.000,00
	905.500,00
	4.985.500,00
	122,19

	
	32
	Materijalni rashodi
	4.829.000,00
	-431.500,00
	4.397.500,00
	91,06

	
	34
	Financijski rashodi
	42.000,00
	-11.000,00
	31.000,00
	73,81

	
	35
	Subvencije
	420.000,00
	-65.000,00
	355.000,00
	84,52

	
	36
	Pomoći dane u inozemstvo unutar općeg proračuna
	12.000,00
	0,00
	12.000,00
	100,00

	
	37
	Naknade građanima i kućanstvima na temelju osiguranja i druge naknade
	2.164.000,00
	344.000,00
	2.508.000,00
	115,90

	
	38
	Donacije i ostali rashodi
	3.520.000,00
	434.000,00
	3.954.000,00
	112,33

	

	Red.
br.
	Podskupina
	Vrsta rashoda
	Proračun 2024.g
	Povećanje /smanjenje
	I. Izmjene i dopune Proračuna 2024.g. 
	Indeks 
6/4

	2.
	4
	RASHODI ZA NABAVU NEFINANCIJSKE IMOVINE
	3.433.000,00
	-2.576.000,00
	857.000,00
	24,96

	
	41
	Rashodi za nabavu neproizvedene dugotrajne imovine
	25.000,00
	-15.000,00
	10.000,00
	40,00

	
	42
	Rashodi za nabavu proizvedene dugotrajne imovine
	3.408.000,00
	-2.593.000,00
	815.000,00
	23,91

	
	45
	Dodatna ulaganja u nefinancijsku imovinu
	0,00
	32.000,00
	32.000,00
	0,00

	UKUPNO RASHODI I IZDACI:
	18.500.000,00
	-1.400.000,00
	17.100.000,00
	92,43


U nastavku slijedi obrazloženje rashoda i izdataka proračuna i proračunskih korisnika po osnovnim kategorijama rashoda

Rashodi poslovanja
Rashodi poslovanja povećaju se za 1.176.000,00 eura ili 7,81% u odnosu na početno usvojeni proračuna za 2024. godinu i iznose 16.243.000,00 eura. Rashodi poslovanja obuhvaćaju rashode za zaposlene, materijalne rashode, financijske rashode, rashode za subvencije, pomoći, naknade i ostale rashode.
U strukturi rashoda poslovanja, u ukupnom iznosu 16.243.000,00 eura najveći udio od 30,69% imaju rashodi za zaposlene u Gradskoj upravi, te proračunski korisnika (31), zatim materijalni rashodi s udjelom 27,07% (konto 32), te donacije i ostali rashodi (konto 38) s udjelom od 24,34%, naknade građanima i kućanstvima u tekućim rashodima sudjeluju sa 15,44%, a pomoći, subvencije i financijski rashodi imaju zajednički udio od 2,45%.
Skupina 31 - Rashodi za zaposlene prvim izmjenama i dopunama proračuna  za 2024. godinu planirani iznos od 4.080.000,00 eura povećava se za 905.500,00 eura, te sada iznosi 4.985.500,00  eura ili 22,19% više u odnosu na početni plan. 

Osim djelatnika Gradske uprave ovdje se evidentiraju i plaće za korisnike gradskog proračuna i to za: D.V.  Bili Cvitak, Gradsku knjižnicu, JVP Sinj i Gradsku Galeriju Sikirica. Osiguravaju se dodatna sredstva za povećanje rashoda za zaposlene kod proračunskih korisnika sukladno potpisanim kolektivnim ugovorima te donošenje Odluke Gradonačelnika o povećanju osnovice plaća za djelatnike Gradske uprave.
Skupina 32 - Materijalni rashodi ovim izmjenama proračuna smanjuje se za 431.500,00 eura ili 8,94% i utvrđuje se u iznosu od 4.397.500,00 eura.

Materijalni rashodi obuhvaćaju rashode za redovno poslovanje i izvršavanje programskih aktivnosti Gradske uprave i korisnika proračuna. Smanjenje se najvećim dijelom odnosi na rashode za materijal i energiju (zbog manjih troškova električne energije temeljem mjera subvencioniranje cijene električne energije Odlukom Vlade RH, te na usluge tekućeg i investicijskog održavanja za održavanje komunalne infrastrukture). 
Podskupina 34 - Financijski rashodi se prijedlogom rebalansa umanjuju se za 11.000,00 eura (26,19%) u odnosu na početni plan, te sada iznose 31.000,00 eura, a obuhvaćaju troškove vezane za usluge platnog prometa i bankarske usluge, te ostale financijske rashode.

Podskupina 35 - Subvencije – planiraju se u iznosu 355.000,00 eura, te bilježe pad od 65.000,00 eura ili 15,48%, a odnose se na rashode vezane za subvencioniranje cijene vodnih usluga za kućanstva
Podskupina 36 – Pomoći dane u inozemstvo i unutar općeg proračuna ostaju na istoj razini, a iznose 12.000,00 eura odnose se na pomoći proračunskim korisnicima drugih proračuna temeljem odobrenog završnog Zahtjeva za nadoknadom sredstava u realizaciji projekta „Zaželi II. – partneru u projektu  Općini Otok“.
Podskupina 37 – Naknade građanima i kućanstvima iz proračuna predlažu se u visini 2.508.000,00 eura, te se usklađuju s potrebama za tekuću proračunsku godinu uz povećanje od 15,90%. 

Obuhvaćaju naknade građanima u novcu i naravi, a odnose se na socijalne naknade, stipendije, sufinanciranje prijevoza učenika i studenata, nabavka obveznih radnih bilježnica, troškova stanovanja, isplata novčanih naknada za novorođenu djecu.

Predviđena su potrebna sredstva u okviru Programa socijalne skrbi za pomoć građanima i kućanstvima odnosno novčane pomoći nezaposlenim osobama s prebivalištem na području Grada prijavljenim u evidenciju HZZ- a, te pomoć umirovljenicima čija primanja ne prelaze 350,00 eura (uskrsnica, alkarica, božićnica).
Podskupina 38 – Donacije i ostali rashodi – se prijedlogom rebalansa povećaju se za 434.000,00 eura, odnosno (12,33%) i predlažu u visini od 3.954.000,00 eura. Ova skupina konta obuhvaća tekuće i kapitalne donacije, te tekuće i kapitalne pomoći. Tekuće donacije odnose se na sredstva za financiranje programa javnih potreba u kulturi, sportu, školstvu, vjerske zajednice, udruge civilnog društva. Svi rashodi vezani za realizaciju ovih programa bilježe značajan rast.
Rashodi  za nabavu nefinancijske imovine 
Rashodi za nabavu nefinancijske imovine planiraju se u iznosu od 857.000,00 eura što predstavlja smanjenje za 2.576.000,00 eura, odnosno 75,04% u odnosu na početno usvojeni proračun. 
Plan rashoda po pojedinim stavkama korigira se na sljedeći način:

Skupina 41 - Rashodi za nabavu neproizvedene dugotrajne imovine (kupnja zemljišta) smanjuju se za 60,00% odnosno u iznosu 15.000,00 eura, te se predlažu u iznosu 10.000,00 eura. Smanjenje se uglavnom odnosi na planirane rashode za otkup zemljišta.
Skupina 42 – Rashodi za nabavu proizvedene dugotrajne imovine  kojima su obuhvaćeni kapitalni projekti izgradnje objekata i uređaja komunalne infrastrukture smanjuje se za 76,09% odnosno u iznosu 2.593.000,00 eura , te se predlaže u iznosu 815.000,00 eura.
Unutar ove podskupine rashodi na stavci - građevinski objekti  - Smanjenje se odnosi u prvom redu na projekte:  Sanacija komunalnog otpada „Mojanka“,  Izgradnju Sortirnice i kompostane, projektiranje i izgradnja nadstrešnice na groblju Sv. Frane u Sinju, projektiranje izgradnja rasvjete glavnog nogometnog terena NK Junak, uređenje ulaza u Grad – Matića ulica, sustav energetske učinkovitosti na objektima u vlasništvu Grada, izgradnja nogostupa Šuća – Privija, rekonstrukcija ceste Privija – Han, izgradnja dječjeg vrtića u Karakašici, izgradnja dječjeg igrališta u Suhaču, projekt javne turističke infrastrukture (Štale, Hipodrom, Alkarska staza), projekt difuznog poduzetničkog inkubatora, projekt „Sinjska rera“…
Navedene investicije neće biti realizirana u tekućoj godini, već se prenose u proračun za narednu godinu.
Skupina 45 – Dodatna ulaganja u nefinancijsku imovinu rebalansom proračuna planiraju se u iznosu 32.000,00 eura. Odnose se na dodatna ulaganja u dječji vrtić Ljiljan u Turjacima.
U nastavku obrazloženja slijedi tablica i grafički prikaz s prikazom smanjenja odnosno povećanja po Upravnim odjelima Grada Sinja u odnosu na početni plan, a kratko obrazloženje izmjena po pojedinim programima, projektima i aktivnostima sadržan je u nastavku obrazloženja nadležnih odjela
   Tablica 2. Prikaz povećanja/smanjenja rashoda i izdataka po odjelima i odsjecima Gradske   uprave

	
	 Proračun 2024.g.
	Povećanje-smanjenje
	I. Izmjene i dopune Proračuna 2024.g.
	Index

4/2

	1.
	2.
	3.
	4.
	5.

	Razdjel 1

URED GRADA
	9.468.000,00
	1.525.500,00
	10.993.500,00
	116,11

	GLAVA 1- GRADSKA UPRAVA
	623.000,00
	107.000,00
	730.000,00
	117,17

	GLAVA 2-DRUŠTVENE DJELATNOSTI
	8.845.000,00
	1.418.500,00
	10.263.500,00
	116,04

	

	Razdjel 2

UPRAVNI ODJEL ZA KOMUNALNI SUSTAV 
	3.118.000,00
	-1.035.000,00
	2.083.000,00
	66,81

	GLAVA 1- KOMUNALNO GOSPODARSTVO
	2.182.000,00
	-519.000,00
	1.663.000,00
	76,21

	GLAVA 2-  RAZVITAK GOSPODARSTVA
	936.000,00
	-516.000,00
	420.000,00
	44,87

	

	Razdjel 3
UPRAVNI ODJEL ZA GOSPODARSKI RAZVOJ, FONDOVE EU I JAVNU NABAVU
	4.475.000,00
	-1.868.500,00
	2.606.500,00
	58,25

	GLAVA 1 – JAČANJE GOSPODARSTVA
	4.475.000,00
	-1.868.500,00
	2.606.500,00
	58,25

	

	Razdjel 4
UPRAVNI ODJEL ZA FINANCIJE
	1.037.000,00
	201.000,00
	1.238.000,00
	119,38

	GLAVA 1 – GRADSKA UPRAVA
	1.037.000,00
	201.000,00
	1.238.000,00
	119,38

	

	Razdjel 5
UPRAVNI ODJEL ZA IMOVINU I PROSTORNO UREĐENJE
	402.000,00
	-223.000,00
	179.000,00
	44,53

	GLAVA 1 – GOSPODARENJE GRADSKOM IMOVINOM
	402.000,00
	-223.000,00
	179.000,00
	44,53

	

	UKUPNO
	18.500.000,00
	-1.400.000,00
	17.100.000,00
	92,43


RAZDJEL 1.  URED GRADA

Nadležnost Upravnog odjela – Ured Grada je određen temeljem Odluke o ustrojstvu i djelokrugu  upravnih tijela Grada Sinja
Obavlja stručne, protokolarne, savjetodavne, opće i administrativne poslove vezane za rad Gradskog vijeća, njegovih radnih tijela, Gradonačelnika i njegovih zamjenika, mjesnih odbora, te poslove vezane za funkcioniranje i razvoj društvenih djelatnosti. Rashodi Ureda Grada predviđeni su u iznosu 10.993.500,00 eura  od prvobitno planiranih 9.468.000,00 eura  što je 16,11%  više  u  odnosu na prvotni plan.
Djelatnost Odjela odvija se kroz dvije glave Proračuna:

· Gradska uprava

· Odsjek za društvene djelatnosti

Predložena je preraspodjela između i unutar glava proračuna na sljedeći način:


GLAVA 1- Gradska uprava 

U okviru glave 1 – Gradska uprava planirana sredstva u Proračuna za 2024. godinu iznose 623.000,00 eura, te se povećaju za 107.000,00 eura odnosno 17,17%, pa predloženim I. Izmjenama i dopunama Proračuna iznose 730.000,00 eura, sukladno procjeni troškova do kraja godine, zajedno s onima koji su već nastali u prethodnom razdoblju.
U okviru Programa 1001 –Javna uprava i administracija, predviđena su dodatna sredstva na slijedećim stavkama:

· Aktivnost - Administrativni i stručni poslovi Grada (konto 32) – predviđena su dodatna sredstva u iznosu od 110.000,00 eura, a odnose se na materijalne rashode kako slijedi:
· pokriće troškova rashoda za usluge:

· značajnog povećanja zakupnine i najamnina vezano za rad ustanova (DV Ferata, DV Vrilo i Gradska galerija Sikirica), 

· povećanje rashoda za  intelektualne i osobne usluge – (usluge odvjetnika i pravnog savjetovanja, ugovori o djelu) 
· usluge promidžbe i informiranja 

· povećanje sredstava je rezultat i povećanja rashoda za naknadu Poreznoj upravi koja se obračunava u visini 1% ukupno naplaćenih prihoda za troškove obavljanja poslova utvrđivanja, evidentiranja, naplate, nadzora i ovrhe poreza na dohodak 

· Ostali nespomenuti rashodi -  planirani su na osnovu ostvarenja za prvi devet mjeseci i  procjene ostvarenja do konca godine, (naknada članovima izvršnih i predstavničkih tijela, reprezentacija, rashodi protokola i sl.
GLAVA 2 -  Društvene djelatnosti

Ukupni rashodi Odsjeka povećaju se za 1.418.500,00 eura u odnosu na predviđena sredstva u iznosu 8.845.000,00 eura odnosno 16,04%, te se predlažu u iznosu 10.263.500,00 eura s udjelom od 60,02% u ukupnoj strukturi proračuna.
Odsjek za društvene djelatnosti obavlja poslove kojima se osiguravaju potrebe građana u području odgoja i obrazovanja, sporta, kulture, područje zaštite , socijalne skrbi i unapređenje kvalitete življenja, program za mlade..
Unutar ovog Odsjeka prikazani su ukupni rashodi slijedećih proračunskih korisnika:
- Dječjeg vrtića „Bili Cvitak“

- Gradske knjižnice Sinj
- Javne vatrogasne postrojbe Sinj
- Gradske Galerija Sikirica
Njihove financijske izvještaje konsolidira Upravni odjel za financije, te su usklađeni sa stvarnom potrošnjom na osnovu financijskih izvještaja za prvih devet mjeseci ove godine.
   Tablica 3. Prikaz povećanja/smanjenja izdataka po programima unutar Odsjeka za  društvene    

                djelatnosti 

	RED.BR.
	PROGRAM
	PRORAČUNA

2024.G.
	POVEĆANJE / SMANJENJE
	I.IZMJENE I DOPUNE PRORAČUNA 2024.G.
	%

PROMJENE

	1.
	Predškolski odgoj
	2.960.000,00
	589.000,00
	3.549.000,00
	119,90

	2.
	Kultura
	603.000,00
	150.500,00
	753.500,00
	124,96

	3.
	Šport
	1.195.000,00
	290.000,00
	1.485.000,00
	124,27

	4.
	Školstvo
	841.000,00
	94.000,00
	935.000,00
	111,18

	5.
	Socijalna skrb
	1.556.000,00
	231.000,00
	1.787.000,00
	114,85

	6.
	Sustav civilne zaštite
	1.250.000,00
	-14.000,00
	1.236.000,00
	98,88

	7.
	Donacije ostalim udrugama i korisnicima (političke stranke, udruge itd.)
	170.000,00
	45.000,00
	215.000,00
	126,47

	8.
	Program za mlade „Ostani tu“
	270.000,00
	33.000,00
	303.000,00
	112,22

	UKUPNO:
	9.468.000,00
	1.470.500,00
	10.938.500,00
	115,53


Iz navedene tablice je vidljivo da su sredstva novim planom predviđena u postotku  jednakom ili većem   od planiranog u odnosu na prvotni plan, što je rezultat specifičnosti potreba svakog pojedinog programa kao i mogućnosti predviđenog  ostvarenja do konca godine.

Slijedom prethodno navedenog povećanja u odnosu na plan imamo kod slijedećih    
programa:

· Predškolski odgoj - predviđena su dodatna sredstva u iznosu 589.000,00 eura, pa   umjesto prvobitno planiranog iznosa od 2.960.000,00 eura predlaže se iznos 3.549.000,00 eura odnosno s povećanjem od 19,90%.

      Razlozi povećanja su sljedeći:

Predviđena su potrebna sredstva za financiranje redovite djelatnosti u D.V. Bili Cvitak Sinj na osnovu njihovih financijskih izvještaja za prvih devet mjeseci ove godine kao i procjene o potrebnim sredstvima do konca godine. Plan rashoda usklađen je sa stvarnim potrebama dječjeg vrtića. Trenutno je u D.V. Bili Cvitak upisano 910 djece u 43 odgojne skupine. Ukupan broj djelatnika potreban za obavljanje redovne djelatnosti je 132 djelatnika pored 5 zaposlenih putem HZZ-a – Javni rad.

Povećava se stavka rashoda za zaposlene u Dječjim vrtićem Bili Cvitak u skladu sa potpisanim Dodatkom kolektivnom ugovoru potpisanim koncem 2023. godine kada je Plan za 2024. godinu bio već donesen. Na snagu je stupio s isplatom u siječnju 2024. godine. 

Rashodi za zaposlene planirani su u iznosu 2.150.000,00 eura te se sa ovim izmjenama i dopunama proračuna predlažu u iznosu od 2.660.000,00 eura. Povećanje u odnosu na početni plan iznosi 510.000,00 eura ili 23,72 %. Razlog tome je povećanje osnovice za izračun plaća kao i povećanje koeficijenta složenosti radnih mjesta čime se postiglo usklađenje sa osnovnoškolskim sustavom. Osnovica za obračun plaće iznosi 947,18 eura i množi se sa koeficijentima za obračun plaće za pojedina radna mjesta i uvećava za 0,5% po godini minulog rada.
Planiranju se sredstva za pokriće troškova uređenja i opremanja  prostora u dječjim vrtićima kako bi se stvorile pretpostavke za daljnji kvalitetan rad ustanove (namještaj za opremanje soba, garderobni ormari, klime i perilice rublja, oprema za potrebe centralne kuhinje 3 TV prijemnika, sprave za igrališta u D.V. Ferata, video nadzor u D.V. Ljiljan i Vrapčić..)
Sufinanciranje predškolskog odgoja –  Odlukom o načinu i uvjetima sufinanciranja predškolskog odgoja privatnih i vjerskih dječjih vrtića na području Grada Sinja utvrđen je način i uvjeti sufinanciranja predškolskog odgoja i naobrazbe te skrbi o djeci predškolske dobi u privatnim (vjerskim) dječjim vrtićima sredstvima Proračuna Grada Sinja za tekuću i slijedeće pedagoške godine. Predviđena sredstva se ostaju nepromijenjena u odnosu na početni plan.
Aktivnost – Novčana pomoć roditeljima djece koja su ostvarila pravo na upis u dječje vrtiće, ali nisu mogli biti upisani zbog popunjenosti kapaciteta – Grad Sinj je, Odlukom Gradskog vijeća, omogućio dodjelu novčane pomoći roditeljima djece   koja nisu ostvarila pravo na upis u dječje vrtiće na području Grada Sinja zbog popunjenosti kapaciteta. Novčana pomoć iznosi 150,00 eura  mjesečno po neupisanom djetetu. Pravo na ovu novčanu pomoć mogu ostvariti djeca i roditelji s prijavljenim prebivalištem na području Grada Sinja, koji su podnijeli Zahtjev za upis djeteta u dječji vrtić na području Grada Sinja do 31. svibnja 2024. godine, uz uvjet da roditelji imaju prijavljeno prebivalište na području Grada Sinja najmanje jednu godinu prije podnošenja Zahtjeva za upis djeteta u dječji vrtić. Radi se o 164  djece koja su ostvarila pravo na upis u vrtić ali nisu mogla pohađati vrtić zbog popunjenosti kapaciteta. 
· Kultura – u okviru ovog programa obavljaju se poslovi zadovoljavanja potreba lokalnih stanovnika u području kulture te redovan rad proračunskih korisnika u kulturi kao i programski sadržaji koje ustanove provode sukladno svojim planovima i programima rada.  Predloženim izmjenama u okviru ovog programa planiraju se dodatna financijska sredstva u iznosu 150.500,00 eura, pa umjesto prvobitno planiranog iznosa 603.000,00 eura predlažu se u iznosu 753.500,00 eura. Izmjena programa potrebna je u svrhu uravnoteženja rashoda realiziranih tijekom 2024. godine.
Aktivnost – Gradska knjižnica – predviđena sredstva vezana za redovnu djelatnost Gradske knjižnice ostaju nepromijenjena. 

U okviru programa Kulture osigurana su dodatna sredstva na Aktivnost – Kulturne manifestacije dani Alke i Velike Gospe, Advent u Sinju i ostale manifestacije – u iznosu 120.000,00 eura te se predlažu u iznosu 340.000,00 eura. Razlog povećanja odnosi se na osiguranje sredstava vezano za organizaciju programa „Dana Alke i Velike Gospe“ u većem iznosu nego što je to bilo predviđeno početnim proračunom, te organizaciju „Adventa u Sinju“ – stavljanjem u funkciju klizališta.

Aktivnost – Kulturno umjetničko središte Sinj – predviđena su dodatna sredstva u iznosu 46.000,00 eura za rad ove ustanove, te iznose 86.000,00 eura. Povećava se plan rashoda za zaposlene i  za programsku djelatnost. Sredstva za plaće su bila predviđena za 4 zaposlenika za prvih šest mjeseci ove godine. Ustanova postoji i očekuje se nastavak rada ustanove, te je potrebno uskladiti sredstva za izvršenje financijskog plana do konca godine.

Aktivnost – Gradska galerija Sikirica – predviđena su dodatna sredstva za redovnu djelatnost u iznosu 6.000,00 eura, te iznose 86.000,00 eura. Radi točnog knjigovodstvenog evidentiranja odobrena sredstva u Programu Dana Alke i Velike Gospe preknjižena su na redovna sredstva osigurana za rad ustanove budući da ustanova  od 01.01. 2024. godine ima status proračunskog korisnika.
U okviru ovog Programa imamo projekt „Sanacija Gradske tvrđave“–  za tu namjenu predložene sredstva u iznosu 43.000,00 eura smanjuju se za 42.000,00 eura, te sada iznose 1.000,00 eura. Proveden je otvoreni postupak javne nabave,  ponuditelj radova za predmetnu investiciju ponudio dvostruko veću cijenu od procijenjene vrijednosti, te je postupak javne nabave poništen. Realizacija se očekuje u prvom dijelu 2025.god.

· Sport – u okviru ovog programa obavljaju se poslovi zadovoljavanje potreba lokanih stanovnika u području sporta putem Sportske zajednice Grada Sinja. Predviđena su dodatna sredstva u iznosu 290.000,00 eura, pa umjesto prvobitno planiranog iznosa od 1.195.000,00 eura predlaže se iznos 1.485.000,00 eura odnosno povećanje od 24,27%. 

Dodatna sredstva osigurana su kod sljedećih aktivnosti:

Športski klubovi i udruge – predviđena sredstva u iznosu od 815.000,00 eura povećavaju se za 110.000,00 eura, te se predlažu u iznosu 925.000,00 eura ili 13,50%. U  obrazloženju Sportske zajednice  za dodatna financijska sredstva navode se slijedeće činjenice:

-ulazak ŽRK Sinj u viši rang natjecanja (!. HRL), osnivanjem seniorskih uzrasnih kategorija NK Glavice 1991 i RK Cetina prema već usvojenim kriterijima a vezano za promjene ranga natjecanja te osnivanje novih kategorija natjecanja-

- gotovo svim ekipnim sportovima drastično je poskupio prijevoz natjecanja što su najviše osjetili klubovi s velikim brojem uzrasnih kategorija ali i klubovi s najudaljenijim putovanjima na natjecanja

- u manjem dijelu klubova došlo je do povećanja stručnog kadra, ali i povećanje minimalne plaće u bruto iznosu kojeg klubovi nisu mogli planirati u studenom 2023. godini.
U okviru ovog Programa osigurana su dodatna sredstva na Aktivnosti – Sponzorstva i pokroviteljstva sportskih aktivnosti i događaja – temeljem sklopljenog Ugovora o suradnji između Grada Sinja i Top sport events d.o.o.. Grad je preuzeo trošak domaćinstvo cilja jedne od etapa biciklističke utrke CRO RACE koja se održala u Gradu Sinju od 02.listopada –03. listopada 2024.g u iznosu 60.000,00 eura. Također Grad je preuzeo i sponzorstva za ostala sportska natjecanja od značaja za Grad. 

Parking poduzeće „Kamičak“ za upravljanje parkiralištima i športskim objektima–  osiguranje sredstava za redovito funkcioniranje kao i osiguranje sredstava za održavanje sportskih objekata. U svezi s prethodno navedenim  predviđena su dodatna sredstva u iznosu 110.000,00 eura pa umjesto prvobitnog iznosa od 240.000,00 eura predlažu se u iznosu od 350.000,00 eura. Temeljem zaključenog Ugovora sklopljenog između Grada Sinja i Kamička d.o.o., Grad je predao na upravljanje i održavanje športske terene i objekte tvrtki Kamičak d.o.o.  kojima je do sada upravljala Športska zajednica Grada Sinja i Grad Sinj. 

· Školstvo – rashodi za izvršenje programa povećavaju se u iznosu 94.000,00 eura ili 11,18% u odnosu na prvobitno planirani iznos 841.000,00 eura, te se predlažu u iznosu 935.000,00 eura. Predviđeno povećanje  odnosi se na potpore učenicima i studentima (Sve studentske stipendije su isplaćene za akademsku godinu 2023. / 2024.g u iznosu od 365.200,00 eura. Rashodi za prijevoz učenika i studenata povećavaju se za 50.000,00 eura temeljem procjene izvršenja zbog većih troškova prijevoza.
· Socijalna skrb -  izdaci vezani za očuvanje prava  socijalno najugroženijeg dijela stanovništva, gdje se nastojalo zadržati postignutu razinu prava za socijalno ugrožene, umirovljenike, omogućiti djelovanje udruga u ovom području kao i realizaciju programa za hrvatske branitelje (ratne vojne invalide i obitelji stradalnika iz Domovinskog rata). Proračunom za 2024. godinu za potrebe provođenja aktivnosti sadržanih u ovom Programu planirano je 1.556.000,00 eura dok se ovim Izmjenama i dopunama Proračuna predlažu sredstva u iznosu 1.787.000,00 eura  što predstavlja povećanje za 231.000,00 eura ili 14,85%.
Na temelju Odluke o socijalnoj skrbi Grada Sinja podijeljene su uskrsnice u iznosu 70,00 eura za nezaposlene osobe, za umirovljenike čija mirovinska primanja ne prelaze 200,00eura u iznosu od 130,00 eura,  umirovljenicima s primanjima od 200,00eura do 270,00 eura u iznosu od 100,00 eura i umirovljenici s primanjima od 270,00 do 350,00 u iznosu 70,00 eura. U 2024. godini podijeljene su i uskrsnice za slijedeće kategorije: roditelji i njegovatelji koji to pravo ostvaruju temeljem rješenja Hrvatskog zavoda za socijalni rad, korisnicima nacionalne naknade,  osobe bez primanja starije od 65 godine i korisnici novčane naknade za nezaposlene hrvatske branitelje s područja Grada Sinja u iznosu od 130,00 eura. S te osnove utrošeno je 263.750,00 eura.
Odlukom Gradonačelnika podijeljene su prigodne jednokratne novčane pomoći – „Alkarica“ za nezaposlene osobe  i umirovljenike sa mirovinom manjom do 350,00 eura u iznosu 40,00 eura. S te osnove utrošeno je 95.720,00 eura.
Predviđena su sredstva za isplatu božićnica nezaposlenim osobama i umirovljenicima u iznosu cca 220.000,00eura.

Odstupanje u odnosu na plana u okviru ovog Programa odnosi se i na financiranje Aktivnosti - Naknade za novorođenu djecu. Predviđena su dodatna sredstva u iznosu 20.000,00 eura, te se umjesto prvobitno planiranog iznosa 580.000,00 eura predlažu u iznosu 600.000,00 eura. 

Programa javnih radova - Grad Sinj prijavio se za provedbu Programa mjera aktivne politike zapošljavanja Hrvatskog zavoda za zapošljavanje  za 2024. godinu na svom području pod nazivom Javni radovi. Gradu Sinju je odobreno zapošljavanje 4 osoba na realizaciji projekata iz područja komunalnih djelatnosti, zaštite i očuvanja okoliša i organizacije kulturnih, zabavnih i sportskih manifestacija, prema kriterijima Hrvatskog zavoda za zapošljavanje. Grad Sinj je inicijator Programa,  sredstva za financiranje Programa osigurava HZZZ u za četiri osoba u 100% -om iznosu.
U okviru Programa provodi se projekt „Zaželi“ pod nazivom „Zaželi dobro – IVI Faza “ koji provodi Grad Sinj. Financiran je EU sredstvima. Sve projektne aktivnosti provode se u skladu s planovima projekta.
· Donacije ostalim udrugama i korisnicima – planirana sredstva povećaju se u iznosu 45.000,00 eura ili 26,47 % u odnosu na prvobitno planirani iznos 170.000,00 eura, te se predlažu u iznosu 215.000,00 eura. Smanjenje se odnosi  na aktivnost – Pomoć zdravstvenim institucijama temeljem do sada iskazanih potreba za unapređenje zdravstvenog standarda na području Grada Sinja.,

· Sustav civilne zaštite –  u okviru ovog programa obavljaju se poslovi osiguranja cjelovitog sustava protupožarne zaštite i zaštite i spašavanja na području Grada Sinja. Planirana sredstva ostaju u približno istom iznosu u odnosu na početni plan. Izvršena je preraspodjela sredstava unutar pojedinih stavki u okviru  programa

Aktivnost - Donacije za rad DVD-a – predviđena sredstva u iznosu 100.000,00 eura ostaju nepromijenjena u odnosu na početni plan. 

Aktivnost - Financiranje JVP Sinj - predviđena sredstva vezana za financiranje redovne djelatnosti JVP Sinja u iznosu 1.095.000,00 eura ostaju nepromijenjena u odnosu na početni plan. Izvršena je preraspodjela sredstava unutar pojedinih stavki u okviru ove aktivnosti. Povećavaju se rashodi za zaposlene u iznosu 115.000,00  eura i materijalni rashodi u iznosu 10.000,00 eura a smanjuju rashodi za nabavu nefinancijske imovine u iznosu 125.000,00 eura. Razlog tome je usklađivanje rashoda za zaposlene sukladno potpisanom kolektivnom ugovoru koji je usklađen sa zakonskim propisima (Pravilnik o klasifikaciji radnih mjesta profesionalnih vatrogasaca).

Aktivnost - Civilna zaštita - U okviru ovog programa predviđa se smanjenje sredstava u iznosu 14.000,00 eura koja se odnose na civilnu zaštitu, pa umjesto prvobitno planiranog iznosa od 55.000,00 eura predlaže se u iznosu 41.000,00 eura.

Smanjeni su rashodi za materijal i energiju koji su bili predviđeni u početnom Proračunu .

Financira se redovna djelatnost HGSS-a kao redovne službe za traganje i spašavanje u sustavu civilne zaštite koji je uređen u okviru djelovanja Stožera CZ Grada Sinja. 
Program za mlade „Ostani tu“ – radi se o programu za unapređenje stanovanja za čiju realizaciju su predviđena sredstva u iznosu 270.000,00 eura, te se povećaju  u iznosu 33.000,00 eura te iznose 303.000,00 eura. Temeljem provedenog javnog poziva, te temeljem donesene Odluke o potpori u rješavanju stambenog pitanja mladih u obitelji i samaca na području Grada Sinja odobreno je sufinanciranje kandidata koji su udovoljili uvjetima javnog poziva odobreno je:
· Mjera 1 – 25 prijavitelja u iznosu 58.360,93 eura

· Mjera 2 – 16 prijavitelja u iznosu od 69.365,40 eura

· Mjera 3 – 30 prijavitelja u iznosu  148.212,42 eura

· Mjera 4 – 13 prijavitelja 25.058,43 eura 

Ovim se Programom mjera koje  provodi Grad Sinj s ciljem stvaranja što boljih uvjeta stanovanja koji motivira mlade obitelji da se odlučuju osnovati obitelj  odnosno planiraju svoju budućnost, svoju i svoje djece na ovim prostorima da, „Ostani tu“.

RAZDJEL 2.- UPRAVNI ODJEL ZA KOMUNALNI SUSTAV

Djelatnost Odjela je kontinuirano održavanje i podizanje komunalnog standarda te ravnomjeran razvitak komunalne infrastrukture na području Grada Sinja. Ukupni rashodi i izdaci Odjela predviđeni su u iznosu 2.083.000,00 eura od prvobitno planiranih  3.118.000,00 eura, što je smanjenje  od 1.035.000,00 eura ili 33,19%. u odnosu na početno usvojeni  Proračun.

Djelatnost Odjela odvija se kroz dvije proračunske glave:

· Glava 1 - komunalno gospodarstvo

· Glava 2 -  razvitak gospodarstva 

GLAVA 1 -  Komunalno gospodarstvo

U okviru Glave 1 – komunalno gospodarstvo izvršavani su izdaci vezani za funkcioniranje komunalnih djelatnosti i drugih stručnih poslova,  te su smanjeni za 519.000,00 eura  ili 23,79% u odnosu na prvobitni plan te su predloženi u iznosu 1.663.000,00 eura. Poslovi u svezi s komunalnim djelatnostima obavljaju se kroz slijedeće programe odnosno projekte:

· Program: održavanja komunalne infrastrukture 
· Program: zajednički rashodi u funkciji održavanja komunalne infrastrukture

· Program: zaštita okoliša

Program održavanja komunalne infrastrukture -  sredstva za realizaciju ovog Programa u iznosu 1.361.000,00 eura ovim izmjenama i dopunama Proračuna se predlažu u iznosu od 1.338.000,00 eura što je smanjenje  za 23.000,00 eura ili 1,69% u odnosu na usvojeni Program a čine ih:

            -       održavanje javne rasvjete   

· održavanje nerazvrstanih cesta

· odvodnja oborinskih voda

· održavanje čistoće javnih površina

· održavanje javnih zelenih površina 

· održavanje javnih površina na kojima nije dopušten promet motornim vozilima

· održavanje građevina, uređaja i predmeta javne namjene

· dezinsekcija i deratizacija javnih površina

· veterinarsko – higijeničarski poslovi

· održavanje groblja - obuhvaća odvoz smeća, kosidbu i ostali radovi održavanje

Do značajnijeg smanjenja ili povećanja  došlo je na  slijedećoj aktivnosti:

Održavanje javne rasvjete – obuhvaća potrošak el. energije za javnu rasvjetu te troškove održavanja javne rasvjete (koja je temeljem ugovora povjerena pravnoj osobi). Na osnovu financijskih pokazatelja za devet mjeseci tekuće godine predlaže se smanjenje u iznosu od 50.000,00 eura zbog umanjenog iznosa za potrošnju električne energije u odnosu na planirani iznos. 

Održavanje nerazvrstanih cesta – obuhvaća asfaltiranje nerazvrstanih cesta na području Grada Sinja te ostale radove na održavanju nerazvrstanih cesta (zimsko održavanje, uklanjanje šiblja i drugog raslinja, održavanje makadamskih kolnika, prometna signalizacija, sanacija udarnih rupa i poljskih puteva..). U početnom Proračunu planirana su sredstva u iznosu od 530.000,00 eura dok se rebalansom proračuna planiraju u iznosu od 582.000,00 eura što predstavlja povećanje od 52.000,00  eura ili 9,81%. Navedeno povećanje odnosi se na asfaltiranje nerazvrstanih cesta – 5.000,00 eura, uklanjanje šiblja i drugog raslinja uz nerazvrstane ceste – 30.000,00 i prometnu signalizaciju 17.000,00 eura.

Održavanje javnih površina na kojima nije dopušten promet motornim vozilima–Po provedenom postupku javne nabave i sklopljenom ugovoru u  rujnu 2023. sa pripadajućim troškovnikom, sredstva koja se rebalansiraju bit će dostatna za realizirane potrebne radove te se predlaže umanjenje u iznosu od 20.000,00 eura.

Održavanje građevina javne odvodnje oborinskih voda obuhvaća čišćenje i održavanje izgrađene oborinske kanalizacije i izgrađenih kanala oborinskih voda; popravak i zamjena slivnika, slivničkih rešetki i betonskih poklopaca; čišćenje zemljanih kanala i investicijsko održavanje oborinskih odvodnja na pojedinim lokacijama Aglomeracije Sinj. U početnom proračunu planirana su sredstva u iznosu od 35.000,00 eura dok se rebalansom proračuna planiraju sredstva u iznosu 30.000,00 eura što predstavlja smanjenje od 5.000,00 eura ili 14,19%.
Održavanje građevina, uređaja i predmeta javne namjene obuhvaća održavanje i popravke fontana i vodoskoka, autobusne nadstrešnice i ostale građevine i uređaje javne namjene. Sredstva planirana proračunom smanjuju se sa planiranih 20.000,00 eura na 15.000,00 eura odnosno za 25%. 
Održavanje groblja – planirana sredstva u iznosu 47.000,00 eura povećavaju se za 5.000,00 eura odnosno za 10,64 posto zbog povećanja redovnih radova održavanja groblja koji uključuju kosidbu i odvoz otpada. 

Program - Zajednički rashodi u funkciji održavanja komunalne infrastrukture 

U 2024. planirana su sredstva za projekte i aktivnosti unutar programa u iznosu 255.000,00 eura, a predviđa se realizacija u iznosu 319.000,00 eura što je povećanje za 64.000,00 eura odnosno 25,10%.  Razlozi ovog značajnog povećanje odnose se na: 

· Naknada za smanjenje količine miješanog komunalnog otpada
U okviru ovog Programa predlaže se povećanje na aktivnosti A 101102 – Naknada za smanjenje količine miješanog komunalnog otpada po rješenju Fonda u iznosu od 114.000,00 eura kako bi uskladili  izvršenu obavezu po navedenom Rješenju. Sukladno odredbama Zakona o održivom gospodarenju otpadom i Uredbe o gospodarenju komunalnim otpadom Fond za zaštitu okoliša i energetsku učinkovitost je donio Rješenje o plaćanju poticajne naknade za smanjenje količine miješanog komunalnog otpada za razdoblje od 01.01. do 31.12.2022. godine u iznosu 148.749,80 eura temeljem podataka iz Izvješća Ministarstva zaštite okoliša i energetike. Osnovica za obračun poticajne naknade za smanjenje količine miješanog komunalnog otpada je masa prikupljenog miješanog komunalnog otpada koja je iznad propisane količine miješanog komunalnog otpada (bazna godina je 2015.g.)
· Naknada za pokriće troškova zbrinjavanja plastike 

Temeljem zahtjeva trgovačkog društva Čistoća Cetinske Krajine za nadoknadu troškova zbrinjavanja odvojene plastične ambalaže sakupljene na 'kućnom pragu'' na području Grada Sinja, u izmjenama i dopunama proračuna za 2024. godinu osiguravaju se sredstva u iznosu od 20.000,00 eura. 

· Održavanje reciklažnog dvorišta

U izmjenama i dopunama proračuna za 2024. godinu predviđaju se sredstva u iznosu 20.000,00 eura za sufinanciranje funkcioniranja reciklažnog dvorišta temeljem zahtjeva trgovačkog društva Čistoća Cetinske Krajine, a sukladno čl. 6. Ugovora o upravljanju i korištenju reciklažnog dvorišta Grada Sinja KLASA: 372-01/20-01/3 URBROJ: 2175/01-03-20-2 od 06.studenog 2020.godine.

· Energetska učinkovitost na sustavu javne rasvjete

Umanjuju se sredstva u punom iznosu od 10.000,00 predviđena proračunom za 2024. godinu za otplatu interkalarne kamate vezano za realizaciju projekta zamjene javne rasvjete učinkovitijom (u sklopu projekta ''Elena'' u 2023. godini izrađena je investicijsko projektna dokumentacija za predmetni projekt) iz razloga što još nije proveden postupak planiranog financiranja preko HBOR-a .
· Projektiranje i izgradnja nadstrešnice na groblju Sv. Frane u Sinju

Umanjuju se predviđena sredstva u punom iznosu od 100.000,00 eura. Za nastavak projektiranja i ishođenje potrebnih dozvola prethodno je potrebno riješiti imovinsko-pravno stanje čestice na kojoj se planira graditi nadstrešnica.

Program - zaštite okoliša 
Planirana su sredstva u iznosu 566.000,00 eura, a predviđa se realizacija u iznosu 6.000,00 eura, odnosno 560.000,00 eura ili 98,94% manje u odnosu  na prvobitni plan. Program se umanjuje s obzirom na dosadašnju i očekivanu realizaciju do konca  godine.

U okviru ovog programa odstupanja u odnosu na početni plan imamo  kod slijedećih projekata:

 1 . Sanacija komunalnog otpada Mojanka

U Proračunu za 2024.g. planirana su sredstva u iznosu 500.000,00 EUR za pripremu Izrade daljnje projektne dokumentacije II. faze projekta Sanacije odlagališta komunalnog otpada Mojanka, te kupnju kompaktora za zbijanje otpada.
Shodno odredbama Pravilnika o odlagalištima otpada ( NN 4/2023) i novog tehničkog rješenja za zbrinjavanje deponijskog plina potrebno je izraditi novu projektno-tehničku dokumentaciju ( idejno rješenje, izmjena i dopuna postojećeg idejnog projekta koja je potrebna za izmjenu i dopunu postojeće lokacijske dozvole, dokumentaciju s aspekta zaštite okoliša s obzirom na zbrinjavanje deponijskog plina) a sve to kao potrebnu dokumentaciju za projektiranje glavnog projekta II. Faze sanacije i zatvaranja odlagališta. Zbog kompleksnosti postupka ne očekuje se početak realizacije u ovoj proračunskoj godini. 

Novoizgrađeni dio odlagališta povjeren je na upravljanje komunalnom društvu Čistoća cetinske krajine d.o.o.  koje je u postupku pripreme potrebne dokumentacije za ishođenje dozvole za odlaganje na tom dijelu te se kupnja kompaktora planira u sljedećoj godini. Umanjuju se sredstva u ukupnom iznosu od 500.000,00 eura. 

2. Izgradnja Sortirnice 
Preduvjet izrade daljnje dokumentacije je izmjena prostorno planske dokumentacije Gospodarske zone Kukuzovac ( UPU GZK – upravni odjel za imovinu i prostorno uređenje). Do kraja godine ne očekuje se navedena izmjena te se proračunska stavka umanjuju u iznosu od 40.000,00 eura.
3. Izrada projektne dokumentacije za kompostanu

Preduvjet izrade daljnje dokumentacije je izmjena prostorno planske dokumentacije Gospodarske zone Kukuzovac ( UPU GZK – upravni odjel za imovinu i prostorno uređenje). Do kraja godine ne očekuje se navedena izmjena te se proračunska stavka umanjuje u iznosu od 20.000,00 eura. 

Glava 2 -  Razvitak gospodarstva
Rashodi planirani unutar Programa izgradnje objekata i uređaja komunalne infrastrukture Proračunom za 2024. godinu u iznosu od 936.000,00 eura Izmjenama i dopunama proračuna smanjuju se za 516.000,00 eura odnosno za 55,13 %, te se predlažu u iznosu 420.000,00 eura, a usklađeni su sa do sada ostvarenim aktivnostima i planiranim potrebama do kraja godine.

Glavni razlozi smanjenja predlažu se zbog potrebe za usklađivanjem prihodovne i rashodovne strane proračuna, dugotrajnih postupaka ishođenja dokumentacije i provođenje postupka javne nabave, te rješavanje imovinsko – pravnih odnosa sa vlasnicima zemljišta kao osnovna pretpostavka za početak realizacije projekata.

U dolje navedenoj tablici daje se pregled promjena u realizaciji pojedinih projekata u okviru ovog Programa.

	Red.br.
	Naziv aktivnosti / projekat
	Proračun 2024.g.
	Povećanje/ smanjenje
	I. Izmjene i dopune Proračuna 2024.g.
	Index 
5/3 %

	1.
	2.
	3.
	4.
	5.
	6.

	1.
	Izgradnja nogostupa od Zorke Macana do spomenika Radošić Gornji
	0,00
	0,00
	0,00
	0,00



	2.
	Proširenje groblja u Turjacima
	12.000,00
	-12.000,00
	0,00
	0,00

	3.
	Izgradnja groblja u naselju Jasensko
	18.000,00
	-18.000,00
	0,00
	0,00

	4.
	Izrada projektne dokumentacije za proširenje groblja „Šibenica“ u Glavicama
	10.000,00
	-10.000,00
	0,00
	0,00

	5.
	Izgradnja nogostupa sa biciklističkom stazom i javnom rasvjetom – nastavak do Aerodroma
	200.000,00
	-80.000,00
	120.000,00
	60,00

	6.
	Rekonstrukcija ceste Privija – Han (javna rasvjeta)
	40.000,00
	-40.000,00
	0,00
	0,00

	7.
	Izgradnja nogostupa Šuća – Privija
	45.000,00
	-45.000,00
	0,00
	0,00

	8.
	Uređenje ulaza u Grad – Matića ulica
	7.000,00
	-7.000,00
	0,00
	0,00

	9.
	Pumptruck staza u Gradskom parku

	100.000,00
	-90.000,00
	10.000,00
	10,00

	10.
	Izrada projektne dokumentacije za biciklističku stazu Piket – Kerep
	10.000,00
	-10.000,00
	0,00
	0,00

	11.
	Izgradnje nogostupa u Bajagiću
	20.000,00
	0,00
	20.000,00
	100,00

	12.
	Izrada projektne dokumentacije za premještanje kapelice SV. Ante i uređenje spomeničkog parka K.O. Glavice 
	20.000,00
	0,00
	20.000,00
	100,00

	13.
	Uređenje aktivnih bunara na području Grada Sinja
	40.000,00
	-20.000,00
	20.000,00
	50,00

	14.
	Uređenje dječjeg igrališta u Vučkovića
	16.000,00
	0,00
	16.000,00
	100,00

	15.
	Izgradnja dječjeg igrališta u Suhaču
	20.000,00
	-20.000,00
	0,00
	0,00

	16.
	Izrada projektne dokumentacije za gradnju sportskog terena za tenis, badminton i padel u Sinju 
	20.000,00
	-17.000,00
	3.000,00
	15,00

	16.
	Projektiranje i izgradnja  rasvjete glavnog nogometnog terena NK Junak
	13.000,00
	-13.000,00
	0,00
	0,00

	17.
	Projektiranje odvodnje u ulici Put Piketa, Ćosin potok, naselje Luka , Karajkova lokva i Put Šušnjevače
	65.000,00
	-50.000,00
	15.000,00
	23,08

	18.
	Izrada dokumentacije za projektno rješenje ceste od Doma zdravlja do Ulice 126. brigade
	23.000,00
	-11.000,00
	12.000,00
	52,17

	19.
	Izrada projektne dokumentacije rekonstrukcije dijela ulične mreže Grada Sinja (Put Pazara, raskrižje Put Župića, ulica 126. Brigade HV, raskrižje Put Ruduše)
	50.000,00
	-25.000,00
	25.000,00
	50,00

	20.
	Izrada projektne dokumentacije za športske prostore na športskom centru „Ivica Poljak – Sokol i Andrija Alčić“ za ragbi klub
	12.000,00
	-12.000,00
	0,00
	0,00

	21.
	Izrada projektne dokumentacije za tribinu i popratne sadržaje na Športskom centru „Ivica Poljak – Sokol i Andrija Alčić“
	12.000,00
	-12.000,00
	0,00
	0,00

	22.
	Preprojektiranje istočne tribine NK Junak 
	33.000,00
	0,00
	33.000,00
	100,00

	23.
	Family Point igralište
	140.000,00
	-14.000,00
	126.000,00
	90,00

	24.
	Izrada projektne dokumentacije za izgradnju tribine i popratnih sadržaja u sklopu kompleksa gradskog stadiona NK Junak
	10.000,00
	-10.000,00
	0,00
	0,00

	UKUPNO:
	936.000,00
	-516.000,00
	420.000,00
	44,87


Proširenje groblja u Turjacima 
Krajem 2021.g. proveden je postupak nabave usluge izrade Idejnog projekta proširenja Groblja u Turjacima te ishođenje posebnih uvjeta radi ishođenja lokacijske dozvole. Grad Sinj je prethodno izradio geodetsku situaciju stvarnog stanja terena u položajnom i visinskom smislu (geodetska situacija) koja je poslužila kao podloga za projektiranje. Planirani zahvat u prostoru odnosi se na izgradnju novih grobnih mjesta i grobnih staza te hortikulturnog uređenja na građevinskim česticama ukupne površine 3160 m2. U veljači 2022.god. izrađen je Elaborat zaštite okoliša i nadležnom Ministarstvu gospodarstva i održivog razvoja dostavljen Zahtjev za ocjenu o potrebi procjene utjecaja zahvata na okoliš. 

U ožujku 2023. nadležno Ministarstvo je donijelo Rješenje o potrebi provođenja postupka procjene utjecaja na okoliš - KLASA: UP/I-351-03-22-09/36 URBROJ: 517-05-1-2-23-10 da za navedeni zahvat nije potrebno provesti  postupak procjene utjecaja na okoliš niti glavnu ocjenu prihvatljivosti za ekološku mrežu. Nakon izrade projektne dokumentacije predan je zahtjev za izdavanje lokacijske dozvole te je odbijen uz obrazloženje da je za izdavanje lokacijske dozvole potrebno priložiti dokaz pravnog interesa i dokaz zakonitosti građevine koja se rekonstruira odnosno potrebno je riješiti imovinsko pravno stanje postojećeg groblja. 
Pokrenut je postupak proglašenja postojećeg groblja komunalnom infrastrukturom – javnim dobrom u općoj uporabi nakon čega je potrebno u zemljišnim knjigama i katastru provesti uknjižbu i nadopuniti zahtjev za izdavanje lokacijske dozvole. Obzirom na sve navedeno u ovoj godini ne očekujemo izdatke vezano za ovaj projekt.

Izgradnja groblja u naselju Jasensko (nalazi se u PP)
 U Proračunu za 2024.god. planirana su sredstva za financiranje projektne dokumentacije: parcelacijski elaborat, ugovaranje izrade Idejnog projekta radi ishođenja lokacijske dozvole (za realizaciju ovog projekta potrebno je rješavanje imovinsko pravnih odnosa (Upravni odjel za imovinu i prostorno planiranje).

Do kraja godine ne očekuje se realizacija uređenja imovinsko pravnih odnosa, a samim time ni pokretanje postupka izrade projektne dokumentacije i ishođenje lokacijske dozvole. 

Izrada projektne dokumentacije za proširenje groblja "Šibenica" u Glavicama 
Groblje u Šibenici imovinsko pravno je zamršeno. Napravljena je snimka postojećeg stanja, groblje je van gabarita prostornog plana te će se pristupiti izradi parcelacijskog elaborata za utvrđivanje vlasništva na postojećem zauzetom području a paralelno treba vršiti izmjenu prostornog plana za novo proširenje. Proces će biti dugotrajan. Biti će potreban otkup zemljišta (Upravni odjel za imovinu i prostorno planiranje).
Do kraja godine ne očekuju se izdaci na ovoj proračunskoj stavci.

Izgradnja nogostupa sa biciklističkom stazom nastavak do Aerodroma 

Za rekonstrukciju (LC 67040), dionica od hipodroma do aerodroma ishođena je izmjena i dopuna lokacijske dozvole, te je u 2021.  zatraženo produljenje iste. U 2022.god. proveden postupak nabave i sklopljen ugovor između Grada i izrađivača za izradu  Izmjene  glavnog projekta rekonstrukcije LC 67040 s dogradnjom nogostupa i biciklističke staze od Hipodroma do Aerodroma u Sinju vezano za dislociranje sustava javne rasvjete u bankinu, sve radi bolje sigurnosti i prometa i pješaka.  U studenom 2022.god. podnesen je zahtjev za izdavanje građevinske dozvole za rekonstrukciju LC 67040 s dogradnjom nogostupa i biciklističke staze od hipodroma do aerodroma. 

U ožujku 2023. ishođena je građevinska dozvola KLASA: UP/I-361-03-22-01/000161 URBROJ: 2181/1-11-00-05/01-23-0024, a u svibnju 2023. potpisan je sporazum o sufinanciranju i reguliranju međusobnih odnosa prilikom izvedbe radova rekonstrukcije navedene dionice. KLASA: 430-01/23-01/115 URBROJ: 2181-8-03-23-2. €. Ispred Grada Sinja imenovan je član povjerenstva za provedbu postupka javne nabave odabira izvođača predmetnih radova.

Odabrani Izvođač radova uveden je u posao u svibnju 2024. Završetak radova se očekuje početkom 2025.godine zbog čega se umanjuje dio predviđenih sredstava za realizaciju predmetne stavke.

Rekonstrukcija ceste Privija Han (javna rasvjeta)
U 2024.god. osiguravaju se sredstva za javnu rasvjetu na dionici ceste Privija Han - investitor radova rekonstrukcije ceste su Hrvatske ceste.

Hrvatske ceste još nisu započele realizaciju projekta stoga do kraja proračunske godine ne očekujemo izdatke na ovoj proračunskoj stavci.

Izgradnja nogostupa Privija – Šuća
U 2024.god. osiguravaju se sredstva za izradu nove projektne dokumentacije u suradnji s Hrvatskim cestama koje bi tada uključile i radove rekonstrukcije ceste te imaju namjeru ovaj projekt uvrstiti u plan nabave.

Do kraja proračunske godine nisu planirane aktivnosti na realizaciji ove proračunske stavke.

Projekt uređenja ulaza u Grad - Matića ulica
U Proračunu za 2024.godinu planiraju se sredstva za revidiranje troškovnika radova (projektna dokumentacija je izrađena prije nekoliko godina) kao i usklađivanje predmetnog projektnog rješenja s idejnim rješenjem projekta ''Alkarska staza''.

Do kraja godine ne očekuju se izdaci na ovoj proračunskoj stavci.

Pumptruck staza u Gradskom parku

U proračunu za 2024.godinu planiraju se sredstva za izgradnju predmetne staze. Za realizaciju projekta potrebno je prethodno riješiti imovinsko-pravne odnose na katastarskoj čestici na kojoj će se u budućnosti nalaziti staza (Upravni odjel za imovinu i prostorno uređenje) stoga se do kraja godine osiguravaju sredstva za izradu potrebne projektno-tehničke dokumentacije. 

Izrada projektne dokumentacije za biciklističku stazu Piket – Kerep
U proračunu za 2024.godinu planiraju se sredstva za izradu idejne projektne dokumentacije za izgradnju biciklističke staze (obostrano) na dionici Piket – Kerep, a nakon što ŽUC provede postupak evidentiranja predmetne ceste. 
Postupak evidentiranja predmetne ceste još nije proveden. Iz navedenih razloga ne očekujemo izdatke na ovoj proračunskoj stavci u ovoj proračunskoj godini. 

Uređenje aktivnih bunara na području Grada Sinja 
U Proračunu za 2024.g. planirana su sredstva za radove nastavka uređenja bunara i to Ciganski bunar, bunar u Lučanima i Vodica.

Do kraja proračunske godine osiguravaju se sredstva za izradu troškovnika i početak radova uređenja bunara.

Projekt „Izgradnja dječjeg igrališta u Suhaču“
U Proračunu za 2024.g. planiraju se sredstva za izradu projektne dokumentacije nakon rješavanja imovinsko pravih odnosa (kupnja zemljišta - Upravni odjel za imovinu i prostorno planiranje) i izgradnju dječjeg igrališta u naselju Suhač.

Kako nije došlo do realizacije kupnje zemljišta za izgradnju igrališta nije moguće realizirati planirano u ovoj proračunskoj godini te se navedena sredstva umanjuju u punom iznosu od 20.000,00 eura.

Izrada projektne dokumentacije za gradnju sportskog terena za tenis, badminton i padel u Sinju

U proračunu za 2024. godinu predviđena su sredstva za izradu projektne dokumentacije i ishođenje građevinske dozvole. 

Izrađena je i plaćena projektna dokumentacija te ishođena građevinska dozvola KLASA: UP/I-361-03/24-01/000993 URBROJ: 2181/1-11-00-05/02-24-0007 za što je ukupno plaćeno 2.908,18 eura te se umanjuje višak planiranih sredstava u iznosu od 17.000,00 eura.

Projektiranje i izgradnja rasvjete glavnog nogometnog terena NK Junak
U 2024. godini planiraju se sredstva za pokretanje aktivnosti za realizaciju izvođenja radova ove investicije.

Nije došlo do pokretanja aktivnosti na realizaciji projekta. Proračunska stavka umanjuje se za ukupan iznos predviđenih sredstava od 13.000,00 eura.

Projektiranje odvodnje u Ulici Put Piketa, Drniška ulica, naselje Luka, Karajkova lokva i Put Šušnjevače:
U Proračunu za 2024. godinu planirana su sredstva za izradu Glavnog projekta oborinske odvodnje naselja Put Piketa ( nakon što se riješe imovinsko pravni odnosi i elaborati nepotpunog izvlaštenja – Upravni odjel za imovinu i prostorno uređenje ) te za izradu Idejnih projekata radi ishođenja lokacijske dozvole po lokacijama Drniška ulica, naselja Luka i Karajkova lokva. U 2024. godini osiguravaju se i sredstva za izradu idejnog rješenja za ulicu Put Šušnjevače.

Za izradu glavnog projekta oborinske odvodnje u Ulici Put Piketa i ishodovanje građevinske dozvole potrebno je riješiti imovinsko pravne odnose i izraditi elaborate nepotpunog izvlaštenja ( Upravni odjel za imovinu i prostorno uređenje) zbog čega se umanjuju sredstva u iznosu 50.000,00. 

Izrada dokumentacije za projektno rješenje ceste od Doma zdravlja do Ulice 126.brigade 
U Proračunu za 2024.godinu planiraju se sredstva za podmirenje troškova izrade Idejnog rješenja za izgradnju i rekonstrukciju dijela ulične mreže grada Sinja ( dio ulica Put Ruduše (Dom zdravlja), ulica Goručica, dio ulice Put Župića do raskrižja s ulicom 126.brigade) sa rekonstrukcijom sustava javne rasvjete i dogradnjom pješačke staze, te za izradu Idejnog projekta radi ishođenja lokacijske dozvole i ishođenja potrebnih suglasnosti, a imovinsko – pravni odnosi će se rješavati u Upravnom odjelu za imovinu i prostorno uređenje.

Izrađeno je i plaćeno idejno rješenje u iznosu od 11.375,00 eura te se umanjuju sredstva u iznosu od 11.000,00 eura predviđena za idejni projekt. (Potrebno uskladiti prostorne planove za izradu daljnje projektne dokumentacije i ishođenje potrebnih dozvola).

Izrada projektne dokumentacije rekonstrukcije dijela ulične mreže grada Sinja (Put Pazara, raskrižje Put Župića, ulica 126.brigade HV, raskrižje Put Ruduše)
U Proračunu za 2024.god. planiraju se sredstva za ugovaranje izrade Glavnog projekta te evidentiranje dijela javne ceste LC67041 koji se nalazi u obuhvatu zahvata, a za što je sa ŽUC-om sklopljen sporazum krajem listopada 2023. godine. Imovinsko pravni odnosi će se rješavati u Upravnom odjelu za imovinu i prostorno uređenje.
U studenom 2024. nadležnom županijskom odjelu predan je zahtjev za izdavanje lokacijske dozvole. Na stavci se osiguravaju sredstva za podmirenje troškova izrade idejnog projekta, a umanjuje se iznos od 25.000,00 eura.

Izrada projektne dokumentacije za športske prostore na Športskom centru "Ivica Poljak - Sokol i Andrija Alčić"
Nije bilo aktivnosti na realizaciji ove proračunske stavke te se umanjuje iznos cjelokupne stavke od 12.000,00 eura.

Izrada projektne dokumentacije za tribinu i popratne sadržaje na Športskom centru "Ivica Poljak - Sokol i Andrija Alčić"

Nije bilo aktivnosti na realizaciji ove proračunske stavke te se umanjuje iznos cjelokupne stavke od 12.000,00 eura.

Family point igralište
U 2024.godini planiraju se sredstva za dovršetak realizacije ovog projekta, tj. uređenje igrališta uz gradsku sportsku dvoranu Ivica-Ićo Glavan. Igralište je projektirano kao tzv. Family Point igralište odnosno mjesto za igru, druženje i zabavu cijele obitelji. 

Projekt je realiziran i podmireni su preostali troškovi izgradnje te se umanjuje višak predviđenih sredstava u iznosu od 14.000,00 eura.

Izrada projektne dokumentacije za izgradnju tribine i popratnih sadržaja u sklopu kompleksa gradskog stadiona NK Junak. 

U proračunu za 2024.godinu planiraju se sredstva za izradu idejne projektne dokumentacije. 

Do kraja godine ne očekuju se aktivnosti na realizaciji ove proračunske stavke. 

RAZDJEL 3.  UPRAVNI ODJEL ZA GOSPODARSKI RAZVOJ, FONDOVE EU I    

                         JAVNU NABAVU  
U Upravnom odjelu za gospodarski razvoj i fondove EU obavljaju se stručni, pravni, ekonomski i drugi poslovi vezani za gospodarstvo, fondove EU i javnu nabavu, a odnose se na: 
· izradu programa i drugih aktivnosti potrebnih za razvoj i projekte od interesa za Grad

· poduzimanje aktivnosti vezano za ostvarivanje uvjeta za investicijska ulaganja od značaja za Grad Sinj

· provođenje programa poticanja razvoja gospodarstva

· poljoprivredne proizvodnje

· poticanje razvoja obrta, malog i srednjeg poduzetništva

· izrade kratkoročnih i dugoročnih razvojnih planova, koordiniranje rada i suradnje s trgovačkim društvima u vlasništvu Grada vezano za provođenje projekta od zajedničkog interesa.

Rashodi planirani unutar ovoga Odjela u iznosu od 4.475.000,00 eura izmjenama i dopunama Proračuna smanjuju se za 1.868.500,00 eura, te se predlažu u iznosu 2.606.500,00 eura odnosno 41,75%, a usklađene su sa dosada ostvarenim  i planiranim aktivnostima do kraja godine.

PROGRAM: JAČANJE GOSPODARSTVA I IZGRADNJA KAPITALNIH OBJEKATA
	Red.br.
	Naziv aktivnosti/projekta
	Proračun 2024.
	Povećanje / smanjenje
	I. Izmjene i dopune Proračuna 2024.g.
	Index 5/3%

	1.
	2.
	3.
	4.
	5.
	6.

	1.
	Priprema razvojnih programa i ostalih zajedničkih rashoda
	40.000,00
	-10.000,00
	30.000,00
	75,00

	2.
	Poticanje poduzetništva
	320.000,00
	-25.000,00
	295.000,00
	92,19

	3.
	Razvojna Strategija Grada Sinja
	7.000,00
	-7.000,00
	0,00
	0,00

	4.
	Subvencioniranje cijene vodnih usluga za kućanstva
	100.000,00
	-40.000,00
	60.000,00
	60,00

	5.
	Gospodarska zona Kukuzovac
	133.000,00
	-23.000,00
	110.000,00
	82,71

	6.
	Uređenje prostora za Galeriju Sikirica
	58.000,00
	-42.500,00
	15.500,00
	26,72

	7.
	Projektna dokumentacija za izgradnju stočnog pazara na području GZK
	20.000,00
	-20.000,00
	0,00
	0,00

	UKUPNO:
	678.000,00
	-167.500,00
	510.500,00
	75,29


Aktivnost A101401 Priprema razvojnih programa i ostali zajednički rashodi
U Proračunu Grada Sinja za 2024.g. planiran je iznos u visini od 40.000,00 EUR-a. Rebalansom Proračuna planira se smanjenje za 10.000 EUR-a, te stavka iznosi 30.000 EUR-a.

Osigurana sredstva se planiraju za pripremu, provedbu razvojnih programa, izradu pripadajuće dokumentacije za koje se provedba postupaka nabave planiraju provesti do kraja 2024.g.

Aktivnost A101402 Poticanje poduzetništva
U Proračunu Grada Sinja za 2024.g. planiran je iznos u visini od 320.000,00 EUR-a za poticanje poduzetništva (subvencije poljoprivrednicima, obrtnicima, trgovačkim društvima) Rebalansom Proračuna planira se smanjenje za 25.000,00 EUR-a, te stavka iznosi 295.000,00 EUR-a.

Program poticanja poduzetništva na području Grada Sinja u 2022. i 2023., za 2023. Na temelju postupka provedenog Javnog poziva za dodjelu potpora male vrijednosti iz Programa poticanja poduzetništva na području Grada Sinja u 2023., Gradonačelnik Grada Sinja donio je Odluku o dodjeli potpora male vrijednosti za poduzetnike u 2023.g. Od ukupno zaprimljene 103 prijave poduzetnika vrijednosti 358.386,93 eura, donesena je Odluka o dodjeli potpora za 53 poduzetnika, ukupne vrijednosti 112.999,94 eura. Potpora je dodijeljena poduzetnicima početnicima i postojećim poduzetnicima s naglaskom na deficitarne djelatnosti, zdravstvenu skrb, smještajne kapacitete i popratne djelatnosti turizma (suveniri, gastronomija) i ostale djelatnosti. Potpore isplaćene početkom 2024.g. Program potpora u poljoprivredi na području Grada Sinja za razdoblje 2022.-2025., za 2024.g. Prvi poziv: Po provedenom Javnom pozivu za dodjelu potpora male vrijednosti iz Programa potpora poljoprivredi na području Grada Sinja, za razdoblje 2022.-2025., u 2024. godini u listopadu 2024.g. donesena Odluka o dodjeli potpora u visini od 132.722,81 EUR. Do kraja godine planira se objava Drugog poziva, Podmjera 1.9. U listopadu 2024.g. donesen Program poticanja poduzetništva na području Grada Sinja u 2024. i 2025.g. , do kraja godine planira se objava Javnog poziva za dodjelu potpora za 2024.g. Donošenje Odluke o podjeli potpora i isplata planira se u prvom kvartalu 2025. godine.

Aktivnost A101403 Razvojna strategija Grada Sinja 
U proračunu Grada Sinja za 2024.g. planiran je iznos u visini od 7.000,00 EUR-a. Rebalansom proračuna planira se smanjenje za 7.000,00 EUR- a, te stavka iznosi 0,00 EUR-a. Prema Zakonu o sustavu strateškog planiranja i upravljanja razvojem Republike Hrvatske (NN 123/17) i Uredbi o smjernicama za izradu akata strateškog planiranja od nacionalnog značaka i od značaja za jedinice lokalne i područne (regionalne) samouprave (NN 89/18) donesena je obveza izrade provedbenih programa jedinica lokalne i područne (regionalne) samouprave. Provedbeni program Grada Sinja za razdoblje 2021.-.2025.g. kao kratkoročni akt strateškog planiranja za područje jedinice lokalne samouprave izrađen je i donesen u prosincu 2021.g., te je usklađen sa Nacionalnom razvojnom strategijom Republike Hrvatske do 2030. godine. Strateški dokument u provedbi, te nema nastalog troška u promatranom razdoblju. Za potrebe provedbe Strategije Urbane aglomeracije Split za sufinanciranje iz ITU mehanizma u razdoblju 2021. – 2027. ne očekuje se nastanak troška do kraja 2024.g. za Grad Sinj. U tijeku je provedba aktivnosti izrade Strategije razvoja turizma Dalmatinske zagore – Splitskog zaleđa, kao strateškog dokumenta, a u kojem sudjeluju predstavnici gradova i općina (gradovi: Sinj, Trilj, Vrlika, općine: Dicmo, Dugopolje, Klis, Hrvace i Otok), lokalnih dionika, lokalnih turističkih zajednica, Turističke zajednice Splitsko - dalmatinske županije, Instituta za turizam i Ekonomskog fakulteta u Splitu, te se ne očekuje nastanak troška do kraja 2024.g. za Grad Sinj.
Aktivnost A101404 Subvencioniranje cijene vodnih usluga za kućanstva
U proračunu Grada Sinja za 2024.g. planiran je iznos u visini od 100.000,00 EUR-a. Rebalansom proračuna planira se smanjenje za 40.000,00 EUR-a, te stavka iznosi 60.000,00 EUR-a.

Gradonačelnik Grad Sinja je donio Odluku o subvenciji cijena vodnih usluga za kućanstva na

području Grad Sinja (za razdoblje siječanj-ožujak 2024.g.) kojom Grad Sinj sudjeluje u ukupnoj cijeni vodnih usluga za kućanstva na području Grada Sinja i to u varijabilnom dijelu troška, u visini od 1,13 kn / 0,15 € po kubiku potrošne vode po kućanstvu, pri čemu će se na mjesečnim računima kućanstva posebno iskazivati navedena subvencija.

Projekt K101401 Gospodarska zona Kukuzovac
U proračunu Grada Sinja za 2024.g. planiran je iznos u visini od 133.000,00 EUR-a. Rebalansom proračuna planira se smanjenje za 23.000,00 EUR-a, te stavka iznosi 110.000,00 EUR-a. Naručitelj Gospodarska zona Kukuzovac d.o.o. Sinj, proveo postupak nabave radova – Ugradnja habajućeg sloja asfalta na OS-5 i OS-10 (obje od križanja sa OSI 4 do križanja sa OSI 8) u I. fazi realizacije Gospodarske zone Kukuzovac, prema glavnom projektu prometnica I. faze realizacije Gospodarske zone Kukuzovac Sinj. Ugovor realiziran u iznosu od 70.640,00 EUR. Započele aktivnosti na novelaciji projektno tehničke dokumentacije II. faze, te su za tu namjenu predviđena sredstva u iznosu cca 26.000,00 EUR.

Projekt K101402 Uređenje prostora za Galeriju Sikirica

U proračunu Grada Sinja za 2024.g. planiran je iznos u visini od 58.000,00 EUR-a. Rebalansom proračuna planira se smanjenje za 42500,00 EUR-a, te stavka iznosi 15.500,00 EUR-a. Za zahvat Sanacije i rekonstrukcije Građanske kuće (Kuće Šuić) u okviru Ugovora o izradi projektno tehničke i studijske dokumentacije projekta „Kulturno turistička infrastruktura“ i stavke Projekt pripreme projektno tehničke dokumentacije i studije izvodljivosti za ulaganja u projekte javne turističke infrastrukture, izrađena je projektno tehnička i studijska dokumentacija, te ishođena Građevinska dozvola (KLASA: UP/I-361-03/24-01/000034, URBROJ: 2181/1-11-00-05/01-24-0031 od 06.05.2024.g.) . Projekt kandidiran na Poziv, PK.6.4.01.-Poziv na dostavu projektnih prijedloga „Obnova javne kulturne infrastrukure“.

Projekt K101403 Projektna dokumentacija za izgradnju stočnog pazara u Sinju na području GZK
U proračunu Grada Sinja za 2024.g. planiran je iznos u visini od 20.000,00 EUR-a. Rebalansom proračuna planira se smanjenje za 20.000,00 EUR-a, te stavka iznosi 0,00 EUR-a. Planiranom projektiranju pristupit će se nakon izrade izmjena odgovarajuće prostorno planske dokumentacije.

PROGRAM: PRIPREMA I PROVEDBA PROJEKATA KOJI SE FINANCIRAJU IZ FONDOVA EU
Program – Priprema i provedba projekata koji se  financiraju iz fondova EU
Sredstva predviđena u početnom proračunu u iznosu 3.610.000,00 eura prijedlogom 

Rebalansa se smanjuju za 1.522.000,00 eura, te se predlažu u iznosu 2.088.000,00 eura.
	Red.br.
	Naziv aktivnosti/projekta
	Proračun 2024.
	Povećanje / smanjenje
	I. Izmjene i dopune Proračuna 2024.g.
	Index 5/3%

	1.
	2.
	3.
	4.
	5.
	6.

	1.
	Tekući rashodi za financiranje projekata iz fondova EU
	40.000,00
	-30.000,00
	10.000,00
	25,00

	2.
	Izgradnja integriranog sustava odvodnje i strukturnih fondova EU - Aglomeracija
	1.330.000,00
	0,00
	1.330.000,00
	100,00

	3.
	Izgradnja dječjeg vrtića u Glavicama
	1.500.000,00
	-1.200.000,00
	300.000,00
	20,00

	4.
	Izgradnja dječjeg vrtića u Karakašici
	30.000,00
	-26.500,00
	3.500,00
	11,67

	5.
	Izrada projektne dokumentacije za poljoprivredno – inovacijski centar na Štaliji
	137.000,00
	-80.500,00
	56.500,00
	41,24

	6.
	Sustav energetske učinkovitosti na objektima u vlasništvu Grada 
	66.000,00
	-34.000,00
	32.000,00
	48,48

	7.
	Projekt pripreme projektno tehničke dokumentacije i studije izvodljivosti za ulaganje u projekte javne turističke infrastrukture (Štale, Hipodrom, Alkarska staza…)
	214.000,00
	-104.000,00
	110.000,00
	51,40

	8.
	Izrada projektne dokumentacije za projekt „difuznog – poduzetničkog inkubatora“
	30.000,00
	-30.000,00
	0,00
	0,00

	9.
	Uređenje prostora „Aerodrom“
	40.000,00
	-40.000,00
	0,00
	0,00

	10.
	„Sinj – Pametni Grad“
	223.000,00
	-9.000,00
	214.000,00
	95,96

	11.
	Ulaganje u dječji vrtić „Ljiljan“
	0,00
	32.000,00
	32.000,00
	0,00

	UKUPNO:
	3.610.000,00
	-1.522.000,00
	2.088.000,00
	57,84


Projekt K101501: Tekući rashodi za financiranje projekata iz fondova EU
U proračunu Grada Sinja za 2024.g. planiran je iznos u visini od 40.000,00 EUR-a. Rebalansom proračuna planira se smanjenje za 30.000,00EURa, te stavka iznosi 10.000,00 EUR-a.
Planirana realizacija predmetne stavke procjenjuje se na iznos u visini od 10.000,00 EUR-a do

kraja 2024.g., uzimajući u obzir kako tijekom kandidature projekata Grada Sinja za EU sufinanciranje, Grad ima obavezu osigurati dio vlastite komponente unutar proračunske stavke pojedinog Projekta, odnosno u nedostatku iznosa na stavci pojedinog Projekta, dio se oslanja na predmetnu stavku.

PROJEKT K101502: Priprema projekata za sufinanciranje izgradnje integriranog sustava odvodnje iz strukturnih fondova EU: Integrirani sustav poboljšanja vodno komunalne infrastrukture Aglomeracije Sinj
U proračunu Grada Sinja za 2024.g. planiran je iznos u visini od 1.330.000,00 EUR- a.

Rebalansom proračuna se ne planira izmjena stavke. Planirana je realizacija sredstava udjela Grada Sinja u provedbi projekta "Aglomeracije Sinj" (Grupa 1., Grupa 2., Grupa 3.) po Ugovoru o dodjeli bespovratnih sredstava i Ugovoru o sufinanciranju za EU projekt naziva „Poboljšanje vodno-komunalne infrastrukture aglomeracije Sinj“, prema troškovima ZNS- ova (projekcija troškova do kraja 2025.g., specifikaciji troškova nositelja projekta Vodovod i odvodnja Cetinske Krajine d.o.o. u realizaciji Projekta Aglomeracije Sinj, kapitalna pomoć, po preuzetim ugovornim obvezama, za sufinanciranje aktivnosti: izvođenja radova na vodoopskrbnom sustavu i sustavu odvodnje, izvođenja radova na uređaju za pročišćavanje otpadnih voda, izvođenja radova asfaltiranja, nabava opreme, usluge nadzora nad izgradnjom i upravljanja projektom.

Projekt K101503: Izgradnja dječjeg vrtića u Glavicama
U proračunu Grada Sinja za 2024.g. planiran je iznos u visini od 1.500.000,00 EUR-a. Rebalansom proračuna planira se smanjenje za 1.084.000,00 EUR, te stavka iznosi 416.000,00 EUR-a. Nakon provedenog postupka javne nabave radova rekonstrukcije dogradnjom i nadogradnjom dječjeg vrtića i jaslica u Glavicama s opremanjem vanjskog igrališta sklopljen Ugovor sa Izvođačem radova u kolovozu 2024.g. Naručitelj (Grad Sinj) je dana 03. rujna 2024.g. uveo Izvođača radova, M-P BETON d.o.o., Solin u posao, kao i Stručni nadzor i Koordinator zaštite na radu II , Kuzmanic Integral Solutions group d.o.o., Split, E.C.H.R. d.o.o., Split voditelja projekta gradnje kako je definirano Zakonom o poslovima prostornog uređenja i gradnje. Sklopljen je i Ugovor za projektantski nadzor.

Prema dinamičkom i financijskom planu ukupne investicije planirani su troškovi do kraja 2024.g u predloženom iznosu. Završetak investicije se očekuje u 2025.g.

Osigurano sufinanciranje Projekta iz slijedećih izvora:

– Nacionalni plan oporavka i otpornosti 2021.-2026. (NPOO) - Poziv na dodjelu bespovratnih sredstava „Izgradnja, dogradnja, rekonstrukcija i opremanje predškolskih ustanova, drugi Poziv“. Osigurano EU sufinanciranje Projekta u iznosu 458.692,00 EURa (3,4 milijuna kn), -„Programa gospodarske i društvene revitalizacije Dalmatinske zagore“, Ministarstva regionalnog razvoja i fondova EU. Osigurano sufinanciranje Projekta u iznosu od 320.000 EURa (2,4 milijuna kuna) iz Programa Dalmatinske zagore. - U okviru alokacije EU sredstava za Urbanu aglomeraciju Split za financiranje u razdoblju 2021.-2027. za Grad Sinj kao prioritetni strateški projekt za financiranje putem ITU mehanizma iz fondova EU usuglašeno je financiranje za ovaj Projekt (izgradnju i opremanje) iznos od 960.500,00 EURa (7,1 milijuna kuna). Projektna prijava, Poziv IP.3.1.08.: prosinac 2024.g.

Projekt K101504: Izgradnja dječjeg vrtića u Karakašici
U proračunu Grada Sinja za 2024.g. planiran je iznos u visini od 30.000,00 EUR - a. Rebalansom proračuna planira se smanjenje za 26.500,00 EUR-a, te stavka iznosi 3.500,00 EUR-a. Projekt „Izgradnja dječjeg vrtića u Karakašici“ –kandididiran na Poziv, PK.6.1.01.- Osiguravanje infrastrukturnih uvjeta za povećanje dostupnosti ranog i predškolskog odgoja i obrazovanja u kolovozu 2024.g. Sukladno objavljenim 2. Izmjenama i dopunama Poziva PK.6.1.01. do početka prosinca 2024.g. potrebno izvršiti ažuriranje projektne prijave. Predmetnim projektom se planira izgradnja i opremanje dječjeg vrtića u Karakašici kapaciteta 4 nova dnevna boravka (2 za jasličnu skupinu, 2 za vrtićku skupinu) za 64 djece, ukupne građevinske bruto površine 666,33 m2. Planira se smještaj vrtića na dijelu čestice zemljišta 1937/2 k.o. Karakašica, ukupne površine za vrtić od 3.289,00 m2, neposredno uz područnu školu OŠ „Marko Marulić“ iz Sinja, koja Škola je ujedno i vlasnik tog zemljišta i projektni partner Gradu Sinju na projektu Izgradnje dječjeg vrtića u Karakašici. Izrađen je Idejni projekt Izgradnje dječjeg vrtića u Karakašici, oznaka: TD: 3113-21222, projektanti, Ksenija Ivić, d.i.a., br. ovl. A 1502, Vilko Ivić, d.i.g., br.ovl. G 1525, Super ured d.o.o., 12/2022.g., te ishođeni posebni uvjeti javno pravnih tijela i uvjeti priključenja. Procjena investicije 1,7 milijuna eura, a najveće moguće sufinanciranje Projekta definirano odredbama Poziva PK. 6.1.01. iznosi 680.000,00 EUR-a. Nastavak izrade projektno tehničke dokumentacije radi ishođenja akta o građenju planiran u 2025. g., nakon čega se, nakon osiguranog sufinanciranja Projekta, planira pristupiti aktivnostima pripreme i provedbe postupka nabave radova/usluga koji prate predmetnu investiciju.

Projekt K101505: Izrada projektne dokumentacije za poljoprivredno inovacijski centar na Štaliji
U proračunu Grada Sinja za 2024.g. planiran je iznos u visini od 137.000,00 EUR-a. Rebalansom proračuna planira se smanjenje za 80.750,00 EUR-a, te stavka iznosi 56.250,00 EUR-a. Grad Sinj je odlukom Senata Sveučilišta u Splitu postao središte izvođenja studija Mediteranske poljoprivrede, a oblici i uvjeti suradnje Grada Sinja i Sveučilišta u Splitu utvrđeni su posebnim međusobnim Sporazumom.

U veljači 2024.g. sklopljen je Ugovor o korištenju nekretnine između Grada Sinja i Sveučilišta u Splitu, a koja nekretnina u naravi predstavlja poljoprivredno zemljište što udovoljava uvjetima provedbe praktične nastave sveučilišnog preddiplomskog studija "Mediteranska poljoprivreda", površine 13016 m2.

Nakon provedenog postupka javne nabave dana 16.10.2024.g. je potpisan Ugovor za uslugu izrade projektno tehničke i studijske dokumentacije za Inovacijski centar za digitalnu poljoprivredu, zgrada Štalija (KLASA: 030-01/24-01/20, URBROJ: 2181-8-03-24-18) između

Grada Sinja i Izvršitelja CORE d.o.o.

Prema dinamičkom planu realizacije ukupne usluge projektiranja planirani su troškovi do kraja 2024.g u predloženom iznosu, i to za uslugu izrade projektne dokumentacije do razine Glavnog projekta sa Studijom izvodljivosti s analizom troškova i koristi, a koja dinamika je usklađena sa odredbama uvjeta potrebne dokumentacije Poziva „ITU-Revitalizacija brownfiled lokacija u UA Split“, ref.br. IP.3.1.08., do : prosinac 2024.g., uzimajući u obzir kako je za predmetni Projekt alocirano ITU sufinanciranje u iznosu od 1.350.000,00 EURa. Završetak izrade ugovorene projektne dokumentacije, kao i aktivnosti pripreme i izvođenja radova/opremanje planirani u razdoblju 2025.-2026.g. Završetak investicije se očekuje u 2026.g.

Projekt K101506: Sustav energetske učinkovitosti na objektima u vlasništvu Grada Sinja
U proračunu Grada Sinja za 2024.g. planiran je iznos u visini od 66.000,00 EUR-a. Rebalansom proračuna planira se smanjenje za 34.000,00 EUR-a, te stavka iznosi 32.000,00 EUR-a. Za Projekt „Opremanje građevine područnog vrtića „Ljiljan“ Turjaci – DV Bili cvitak, dobavom i postavljanjem sunčane (fotonaponske) elektrane i klima uređaja“, ukupne vrijednosti u visini od 33.254,09 EUR-a osigurano EU sufinanciranje Projekta po provedenom Javnom natječaju LAG „Cetinska krajina“ za Mjeru 2.1.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ u iznosu od 25.380,00 EUR-a. Do kraja 2024.g. planirano pokretanje postupaka nabave, a sama ugradnja planirana u 2025.

Projekt K101507: Projekt pripreme projektno tehničke dokumentacije i studije izvodljivosti za ulaganja u projekte javne turističke infrastrukture (Štale, Hipodrom, Alkarska staza..)
U proračunu Grada Sinja za 2024.g. planiran je iznos u visini od 214.000,00 EUR-a. Rebalansom proračuna planira se smanjenje za 104.000,00 EUR-a, te stavka iznosi 110.000,00 EUR-a. Nakon pokrenutih aktivnosti pripreme novog Projekta javne turističke infrastrukture i kulturne baštine Grada Sinja za buduće financiranje (NPOO 2021.-2026., VFO 2021.-2027.), tijekom 2022.g., Projekt "Kulturna baština grada Sinja" (3 zahvata: Alkarska staza, Tvrđava Grad, Sanacija i rekonstrukcija gradske štale na Hipodromu) i provedenog otvorenog postupka javne nabave za usluge projektiranja velike vrijednosti, donesena Odluka o poništenju postupka u veljači 2023.g. (EOJN).

U 2023.g. pokrenut je novi otvoreni postupak nabave usluga projektiranja velike vrijednosti sa ažuriranim sadržajem projektnog zadatka, koji uključuje: pripremu projektno-tehničke i studijske dokumentacije za 4 potprojekta, odnosno 4 zahvata:

A. Alkarska staza – formiranje alkarske staze koja bi obuhvaćala građevine i ulice koje su sastavni

dio rute alkara i alkarske povorke,

B. Tvrđava Grad – dodatno arheološko istraživanje, restauracija i djelomična rekonstrukcija

zidina i građevina unutar

C. Sanacija i rekonstrukcija gradske štale na Hipodromu;

D. Sanacija i rekonstrukcija Građanske kuće (Kuća Šuić) za potrebe Galerije Sikirica.

U 2023.g.: donesena Odluka o odabiru projektanta CORE d.o.o., Dubrovnik, potpisan Ugovor o projektiranju, realizacija Ugovora u tijeku.

U 2023.g. izrađena projektno tehničke i studijske dokumentacije za Zahvat C. Sanacija i

rekonstrukcija gradske štale na Hipodromu, te ishođene potvrde Glavnih projekata.

U 2024.g. izrađena projektno tehnička i studijska dokumentacija za Zahvat

D. Sanacija i rekonstrukcija Građanske kuće (Kuća Šuić) za potrebe Galerije Sikirica, ishođena Građevinska dozvola. te je Projekt kandidiran na Poziv, PK.6.4.01.-Poziv na dostavu projektnih prijedloga „Obnova javne kulturne infrastrukure“ Za Zahvate A. i B. izrađen dio projektno tehničke dokumentacije, čeka se suglasnost Naručitelja i potvrda nadležnog Konzervatorskog odjela na idejno rješenje (A. Alkarska staza) i stručno mišljenje Konzervatorskog odjela U Splitu na Programsko rješenje (B. Tvrđava Grad). Po ishođenju potrebnih suglasnosti/potvrda planiran završetak izrade projektno tehničke i studijske dokumentacije u 2025.g.

Projekt K101508: Izrada projektne dokumentacije za projekt "difuznog - poduzetničkog inkubatora"

U proračunu Grada Sinja za 2024.g. planiran je iznos u visini od 30.000,00 EUR-a. Rebalansom proračuna planira se smanjenje za 30.000,00 EUR-a, te stavka iznosi 0,00 EUR-a. Predviđena sredstva se ne planiraju utrošiti do kraja 2024.g., te se ista prebacuju u prijedlog

Proračuna za 2025.g. u sklopu aktivnosti stavljanja u funkciju Inovacijskog centra za digitalnu

poljoprivredu, zgrada Štalije, dio co-working prostor, kao aktivnost nakon izrade projektno tehničke dokumentacije za navedeni objekt u sklopu stavke Proračuna, Projekta K101505 (veza dvije stavke Proračuna).
Projekt K101510: Projekt „Sinj – pametni grad“

U proračunu Grada Sinja za 2024.g. planiran je iznos u visini od 223.000,00 EUR-a. Rebalansom proračuna planira se smanjenje za 9.000,00 EUR-a, te stavka iznosi 214.000,00 EUR-a. Nakon provedenog postupka nabave usluge izrade projektno-tehničke i studijske dokumentacije, za projekt „Sinj – Pametni grad“, potpisan Ugovor o izvršenju usluga u rujnu 2024.g. između Grada Sinja, kao Naručitelja i Zajednice gospodarskih subjekata LAMA d.o.o. Split i VERSO ALTIMA d.o.o., Zagreb. Realizacija Ugovora u tijeku. Za projekt „Sinj – pametni Grad“ osigurano je EU sufinanciranje (90%) u visini od 200.079,63 EUR- a iz Nacionalnog plana oporavka i otpornosti 2021.-2026. (NPOO)

Projekt K101511 Projekt opremanja objekta područnog vrtića „Ljiljan“ u Turjacima

U proračunu Grada Sinja za 2024.g. nisu planirana sredstva za ovu investiciju. Rebalansom proračuna planira se nova stavka u iznosu od 32.000,00 EUR - a. Ukupna vrijednost Projekta opremanja objekta područnog dječjeg vrtića Ljiljan u Turjacima iznosi 31.362,87 EUR-a (radovi, opremanje, stručni nadzor). Osigurano sufinanciranje Projekta od strane Središnjeg ureda za demografiju i mlade, po objavljenom Javnom pozivu za prijavu projekata, u iznosu od 14.067,95 EUR-a. Završetak investicije planiran u 2024.g.
Projekt K101601: Promotivne aktivnosti radi realizacije pokazatelja projekta "Sinj u

sridu"
U proračunu Grada Sinja za 2024.g. planiran je iznos u visini od 35.000,00 EUR-a. Rebalansom proračuna planira se smanjenje za 27.000,00 EUR-a, te stavka iznosi 8.000,00 EUR-a.

U svrhu označavanja cjelokupne kulturno povijesne baštine Grada Sinja, radi poboljšanja postojeće turističke infrastrukture i turističke signalizacije, osigurano je sufinanciranje nabavke novih led totema Turističkoj zajednici Grada Sinja, a koji led totemi će omogućiti veću vidljivost, na moderniji i jednostavniji, ali vizualno dojmljiviji način dodatnih informacija o značajnim događajima na području Grada Sinja, svih institucija i udruga koje organiziraju kulturna i sportska događaja, s posebnim naglaskom na pokazatelje projekta „Sinj u sridu“.

PROJEKT K101602: Opremanje lapidarija uz zgradu Palacina i sanacija pripadajućeg zida
U proračunu Grada Sinja za 2024.g. planiran je iznos u visini od 22.000,00 EUR-a. Rebalansom proračuna planira se smanjenje za 22.000,00 EUR-a, te nova stavka iznosi 0,00 EUR-a. Nije bilo aktivnosti na ovom Projektu u 2024.g.
PROJEKT K101603: Projekt „Sinjska RERA“

U proračunu Grada Sinja za 2024.g. planiran je iznos u visini od 130.000,00 EUR-a. Rebalansom proračuna planira se smanjenje za 130.000,00 EUR-a, te nova stavka iznosi 0,00 EUR-a. Nije bilo troška na stavci ovog Projekta u 2024.g.

        Tablični prikaz promjena u realizaciji pojedinih projekata u odnosu  na početni plan  za 2024. godinu

PROVEDBA I UPRAVLJANJE EU PROJEKTA – OBNOVA KULTURNE BAŠTINE 
	Red.br.
	Naziv aktivnosti/projekta
	Proračun 2024.
	Povećanje / smanjenje
	I.Izmjene i dopune Proračuna 2024.g.
	Indeks
5/3

	1.
	2.
	3.
	4.
	5.
	6.

	1.
	Promotivne aktivnosti radi realizacije pokazatelja projekta „Sinj u sridu“
	35.000,00
	-27.000,00
	8.000,00
	22,86

	2.
	Sanacija pripadajućeg zida i opremanje uz zgradu Palacine
	22.000,00
	-22.000,00
	0,00
	0,00

	4.
	Projekt „SINJSKA RERA“
	130.000,00
	-130.000,00
	0,00
	0,00

	UKUPNO:
	187.000,00
	-179.000,00
	8.000,00
	4,28


Projekt K101601: Promotivne aktivnosti radi realizacije pokazatelja projekta "Sinj u sridu"

U proračunu Grada Sinja za 2023.g. planiran je iznos u visini od 26.544,56 EUR. Rebalansom proračuna planira se povećanje  za 41.255,44 EUR, te stavka iznosi 67.800,00 EUR.

Izvršena je uplata Viteškom alkarskom društvu Sinj, projektnom partneru na provedbi projekta „Sinj u sridu“,  u iznosu od 27.739,73 EUR temeljem novog izračuna prihvatljivih troškova za nabavku tribina za Sinjsku alku , izvršene od strane SAFU (PT2) (KLASA: 910-01/16-01/190, URBROJ: 358-05-03-03-23-230 od 05. lipnja 2023.g.) po usvojenom prigovoru na izrečenu financijsku korekciju za nabavku tribina za Sinjsku alku, a koji prigovor je usvojen od strane MRRFEU (PT1) i SAFU (PT2).

U svrhu provedbe  aktivnosti na osiguranju tehničkih uvjeta za sigurnost korisnika ugovorenih sadržaja u objektu IEC- a, temeljem sadržaja prijavljenog i sufinanciranog Projekta „Sinju sridu“  planiraju  se osigurati  dodatna sredstva, uz popratne promotivne aktivnosti. 

Projekt K101602: Opremanje lapidarija uz zgradu Palacina i sanacija pripadajućeg zida
U proračunu Grada Sinja za 2023.g. planiran je iznos u visini od 22.562,88 EUR. Rebalansom proračuna planira se smanjenje za 22.562,88 EUR, te nova stavka iznosi 0,00 EUR.
Predviđena sredstva se prebacuju na novi Projekt „Sinj – pametni Grad“ za koji je osigurano EU sufinanciranje u visini od 200.079,63  EUR  i za koji se do kraja 2023.g. planira pokretanje otvorenog postupka javne nabave za uslugu projektiranja sukladno sklopljenom Ugovoru za sufinanciranje. 
Projekt K101604: „Sinjska rera“

Odustalo se od realizacije projekta „Sinjska rera“ u ovoj proračunskoj godini. Investicija se planira u sljedećoj proračunskoj godini.

RAZDJEL 4. UPRAVNI ODJELA ZA FINANCIJE  
Planirani rashodi Upravnog odjela za financije za 2024.godinu iznosili su 1.037.000,00 eura rebalansom proračuna planirani rashodi unutar ovog Odjela povećaju se za 201.000,00 eura ili za 19,38% i iznose 1.238.000,00 eura.
Ukupni rashodi unutar razdjela 4 planirani su unutar jedne Glave 1 – 4005 Gradska uprava: 

Program  1017  Upravljanja i administracije 
U upravnom odjelu za financije planirani su rashodi odjela koji sadrže materijalne pretpostavke za rad zaposlenika, rashode koji se odnose na ukupnu gradsku upravu kao npr. troškovi platnog prometa, zatezne kamate, usluge porezne uprave i sl. Najznačajnije rashodi ovog programa odnose se na rashode za zaposlene, što čine bruto plaće, doprinosi na plaće i ostali rashodi za zaposlene. 

Ukupni rashodi za zaposlene u 2024. godini planirani su u iznosu od 900.000,00 eura te na osnovu izvršenja za prvih deset mjeseci i procjene izvršenja do kraja godine predlažu u iznosu 1.120.000,00 eura. U odnosu na početni plan bilježe rast od 24,44 %. Razlozi povećanja rashoda za zaposlene odnose se na usklađenje sa zakonskim propisima, povećanje osnovice plaća za djelatnike Gradske uprave te Planu prijema službenika i namještenika za 2024. godinu.
Osnova za plaće službenika i namještenika (kao i sva ostala davanja iz radnih odnosa nalazi se prije svega u Zakonu o službenicima i namještenicima u lokalnoj i područnoj (regionalnoj) samoupravi, zatim u odredbama Odluke o ustrojstvu i djelokrugu upravnih tijela Grada Sinja, Odluka o plaći i drugim pravima Gradonačelnika, Odluka o visini koeficijenta za obračun plaće službenika i namještenika, te prije svega u odredbama važećeg Aneksa kolektivnog ugovora za zaposlenike Gradske uprave kojima su utvrđene visine plaće za pojedina radna mjesta i materijalna prava djelatnika.
Proračunska zaliha: rashodi za provođenje ove aktivnosti sa dosadašnjih 47.000,00 eura smanjuju se za 7.000,00 eura, odnosno (14,89%), te sada iznose 40.000,00 eura.
Police osiguranja:  rashodi za provođenje ove aktivnosti sa dosadašnjih 20.000,00 eura smanjuju se za 5.000,00 eura, odnosno (25,00%), te sada iznose 15.000,00 eura. Sklopljene su
Police osiguranja za dobrovoljno zdravstveno osiguranje za zaposlenike Gradske uprave te polica za osiguranje imovine.

Obnova uredskih prostorija i opreme: rashodi za provođenje ove aktivnosti sa dosadašnjih 30.000,00 eura smanjuju se za 15.000,00 eura, odnosno (50,00%), te sada iznose 15.000,00 eura. Odnose se na opremanje upravnih tijela Grada uredskom opremom, namještajem, informatičkom i drugom opremom.
RAZDJEL 5. UPRAVNI ODJEL ZA IMOVINU I PROSTORNO UREĐENJE 
Planirani rashodi Upravnog odjela za imovinu i prostorno uređenje iznosili su 402.000,00 eura. Rebalansom proračuna planirani rashodi smanjuju se za 223.000,00 eura ili 55,47% i predlažu se u iznosu 179.000,00 eura.

U nastavku se daje pregled aktivnosti i projekata koji se smanjuju:

· Aktivnost – Rješavanje imovinsko – pravnih odnosa za otkup zemljišta za realizaciju projekata – rashodi za provođenje ove aktivnosti smanjuju se za 15.000,00 eura ili 60,00 % i predlažu se u iznosu 10.000,00 eura. Grad Sinj je temeljem Zakona o prostornom uređenju dužan izvršiti isplatu vrijednosti građevinskog zemljišta po tržišnoj cijeni, koje investitori građenja moraju predati jedinici lokalne samouprave u slučaju kada je na građevnoj čestici prostorno planskom dokumentacijom određeno građenje građevine javne namjene. S te osnove predviđena su sredstva u iznosu u navedenom iznosu.
· Aktivnost – Gospodarenje poslovnim i stambenim prostorima - ova aktivnost obuhvaća kontinuirano tekuće i investicijsko održavanje poslovnih prostora i stanova u vlasništvu Grada, društvenih domova i ostalih društvenih prostorija po mjesnim odborima te sve radove i usluge vezane za imovinu Grada. Zbog projekata i zahvata na poboljšanju na nekretninama u vlasništvu Grada, koji su nužni, predlaže se sredstva u iznosu 120.000,00 eura. 
· Aktivnost – Katastarska izmjera nerazvrstanih cesta- baza nerazvrstanih cesta- planirana su sredstva u iznosu 20.000,00 eura, a s obzirom da se do konca godine ne planiraju utrošiti sredstva iznos se umanjuje za 15.000,00 eura ili 75,00% i predlažu se u iznosu 5.000,00 eura.
· Projekt – Izrada prostornih planova - rashodi za provođenje ovog projekta ostaju na razini planiranog. Novi postupci izrade izmjena i dopuna prostorno planske dokumentacije će započeti tek po okončanju jedinstvenog postupka izrade ID PPU-a i ID GUP-a Grada Sinja sa pratećom Studijom strateške procjene utjecaja na okoliš ID PPU-a i Grada Sinja i ID GUP-a Grada Sinja, koji je još u tijeku. Grad Sinj se kandidira na javni poziv za izradu prostornih planova nove generacije putem elektroničkog sustava ePlanovi te sklopio Ugovor. Odobrena su sredstva u iznosu od 78.000,00eura (Izmjene i dopune prostornog plana, Izmjene i dopune Generalnog urbanističkog plana Izmjene i dopune Urbanističkog plana uređenj GZK-a). Grad planira aktivnosti za pokretanje postupka izrade prostorno plana uređenja Grada Sinja do konca godine.
· Projekt – Kupnja nekretnina od interesa za Grad Sinj – rashodi za provođenje ovog projekta planirani su u iznosu 100.000,00 eura u svrhu proširenja groblja u Turjacima planirana je kupnja zemljišta po tržišno utvrđenoj cijeni. U ovom izvještajnom razdoblju nije realizirana kupnja nekretnina od interesa za Grad Sinj.
· GIS Grada Sinja – rashodi za provođenje ovog projekta planirana su u iznosu 63.000,00, te se smanjuju za 58.000,00 eura, odnosno (92,06%) i iznose 5.000,00 eura. Grad Sinj je u suradnji sa tvrtkom Promet i prostor d.o.o. prijavio projekt digitalizacije Grada Sinja na javni natječaj za poticanje razvoja pametnih i održivih rješenja i usluga, te je Grad temeljem Ugovora za sufinanciranje razvoja pametnih i održivih rješenja i usluga dobio sredstva pomoći najviše u iznosu od 60% ( 41.391,36eura) odnosno projekt je ukupne procijenjene vrijednosti 69.435,60eura. Rok za realizaciju projekta je 30. lipnja 2026. god.  U prijedlogu Izmjena i dopuna Proračuna predviđen je dio za tekuće održavanje web GIS programskog modula. Realizacija se očekuje u 2025.god. 

Struktura proračunskih izdataka u Odsjeku društvenih djelatnosti u odnosu na početi plan za 2024.g.

				PRORAČUN		REBALANS

		Predškolski odgoj		2,960,000.00		3,549,000.00

		Kultura		603,000.00		753,500.00

		Šport		1,195,000.00		1,485,000.00

		Školstvo		841,000.00		935,000.00

		Socijalna skrb		1,556,000.00		1,787,000.00

		Sustav civilne zaštite		1,250,000.00		1,236,000.00

		Ostale donacije		170,000.00		215,000.00

		Ostani tu		270,000.00		303,000.00






